text:
Udukoko dukunze kwibasira insina ziboneka mu Rwanda n’ibivumvuri n’amashanya. Ikintu cya mbere gishobora gukorwa mu kurwanya ibivumvuri ni ugutera imibyare mizima itarangijwe n’ibivumvuri. Ibyo bigerwaho binyuze mu guhata inguri mu buryo bwitondewe hagamijwe kureba ko harimo imyobo ndetse no kuvanamo ibimenyetso byose by’aho ikivumvuri cyangije. Niba inguri ifite imyobo myinshi, icyo gihe ntiba igomba guterwa. Inguri imaze guhatwa iterwa mu gihe cy’iminsi itarenze itanu.
Abahanga mu by’iyamamaza buhinzi basobanura ko insina zikenera Azote (N) na Potasiyumu (K) nyinshi, zigakenera Fosifore (P), Manyeziyumu (Mg) na Kaliziyumu (Ca) nke. Azote ngo ituma insina muri rusange ikura kandi igakomeza kugira amakoma y’icyatsi kibisi akagira n’ubuzima bwiza ku buryo ashobora gukurura imirasire y’izuba myinshi kugira ngo insina izatange igitoki kinini kurushaho. Fosifore ifasha insina kugira imizi ikomeye kandi ifite ubuzima bwiza ku buryo ishobora gukogota amazi n’ibitunga insina byinshi mu butaka. Potasiyumu ifasha mu bijyanye no kuvana ibitunga insina n’amazi mu butaka ikabijyana ikabigeza mu makoma no mu gitoki. Naho Manyeziyumu ifasha amakoma gukoresha imirasire y’izuba aba yakuruye kugira ngo akore ibitunga igihingwa.
Iyo ubutaka bukennye kuri ibyo bitunga ibimera, insina zigaragaza ibimenyetso akenshi bikunze kwitiranywa n’iby’indwara. Ibimenyetso bigaragaza ibura rya N, K, P na Mg birimo Azote (N). Ibimenyetso by’ibura rya Azote byigaragaza vuba kandi bigahita bikwira ku makoma yose. Ibyo bimenyetso ni Amakoma aba mato cyane kandi akaba icyatsi cyerurutse, Amakoma aba make ku nsina, intera iri hagati y’ikoma n’irindi iragabanuka ugasanga insina ifite amakoma acucitse cyane, insina ikura nabi ikagira umutumba unanutse cyane, ibitoki biba bito.
Ibimenyetso by’ibura rya Potasiyumu (K) bigaragara insina igeze igihe cyo kwana. Bikubiyemo kugaragara ku makoma amabara y’umuhondo, amakoma agasaza imburagihe, akuma, umugongo w’ayo makoma akenshi urigonda cyangwa ukavunikira muri bibiri bya gatatu by’uburebure bw’ikoma maze rikareba hazi, insina igira amakoma mato, itinda kwana ndetse ibitoki bikaba bito cyane.
Naho kubirebana n’ibimenyetso by’ibura rya Fosifore ntibikunze kugaragara mu murima. Icyakora bikubiyemo insina ikura nabi inanutse kandi ntigira imizi ihagije , ku makoma nk’ane cyangwa atanu makuru, usanga ku mpande yaratakaje ibara ryayo. Hanyuma hazaho amabara y’ibihogo amakoma akagenda abora ku mpande, amakoma yafashwe arahinyarara kandi akavunika, amakoma akiri mato aba afitemo ibara rijya kuba ubururu.
Ibimenyetso bigaragaza ibura rya Manyeziyumu mu butaka birimo amakoma makuru agira ibara ry’umuhondo ku mpande rikagendarigana ku mugongo w’ikoma, ibara ry’icyatsi kibisi rigasigara hafi y’umugongo w’ikoma gusa, ikoma rirushaho kuba umuhondo iyo ryitegeye izuba, aho amakoma atereye ku bivovo hazaho amabara ajya kuba isine, ibivovo byomoka ku mutumba.
Ingamba zo kubungabunga ubutaka n’amazi
Mu buhinzi bw’urutoki, ni ngombwa gufata ingamba zo kubungabunga ubutaka n’amazi. Ni ngombwa kurwanya isuri no kongera amazi acengera mu butaka butewemo urutoki. Uburyo bwo kubungabunga ubutaka n’amazi bukunze gukoreshwa, ni ubwo gucukura imiringoti, ibyobo byo gufata amazi no gukora ibirundo by’ibyatsi.
Imiringoti icukurwa mu rutoki ruhinze ahantu hahanamye kugira ngo ubutaka budatwarwa n’isuri. Na none, ituma amazi acengera mu butaka yiyongera. Iyo miringoti impamvu iba ifite santimetero 60 z’ubujyakuzimu na santimetero 60 z’ubugari, igacukurwa ku musozo w’umurima. Rimwe na rimwe, kuri iyo miringoti hashobora guterwaho ibyatsi nk’urubingo, vetiveri cyangwa ibiti bitangiza imyaka, bigaterwa haruguru y’imiringoti kugira ngo bifate ubutaka. Ibyo byatsi n’ibyo biti biba bishobora gutemwa bikagaburirwa amatungo, bigasisira urutoki cyangwa bikubakishwa.
Ibisigara iyo isarura rirangiye, ibyatsi bibi n’ibindi bimera babishyira ku murongo bigakora ikirundo ku musozi. Bituma ubutaka budatwarwa n’isuri. Ibyo byatsi bituma amazi acengera mu butaka yiyongera kandi iyo bimaze kubora bifumbira insina ziri hafi yabyo.
Amazi y’imvura amanuka ku musozi ayoberezwa mu byobo byo gufata amazi. Ibyo byobo bifata amazi amanuka ku musozi hafi ya yose kandi bituma amazi acengera mu butaka yiyongera. Na none ibyo byobo bituma ubutaka budatwarwa n’isuri.
Ibivumvuri byangiza insina (Cosmopolites sordidus)
Ikivumvuri gikuru gitera amagi hafi y’inguri y’insina cyangwa mu bisigazwa by’insina ahari ubuhehere. Iyo ayo magi amaze guturaga, ibishobobwa bivuyemo bicukura imyobo mu nguri no mu mutumba ariko bigenda byangiza. Ibyo bishorobwa birakura bikavamo ibivumvuri. Bifata iminsi hagati ya 30 na 40 kugira ngo igi riturage rizagere ubwo rivamo ikivumvuri gikuru. Ikivumvuri gikuri cy’ikigore gitera amagi 96 ku munsi kandi gishobora kumara imyaka iri hagati 3 n’ 4. Bityo rero, ibivumvuri bitarwanyijwe bishobora kwangiza urutoki cyane.
Ibimenyetso bikunze kugaragara biterwa n’ibivumvuri birimo kubangamira insina ntizamure neza amazi n’ibiyitunga, insina ikura nabi kandi ikananuka, insina itinda kwana, umusaruro uragabanuka, rimwe na rimwe insina irangirika burundu. Mu nsina zazonzwe cyane n’ibivumvuri, umutumba uvunikira aho ufataniye n’inguri.
Uko barwanya ibivumvuri byangiza insina, ikintu cya mbere gishobora gukorwa mu kurwanya ibivumvuri ni ugutera imibyare mizima itarangijwe n’ibivumvuri. Ibyo bigerwaho binyuze mu guhata inguri byitondewe kugira ngo umuhinzi arebe niba irimo imyobo kandi avanemo ibimenyetso byose by’aho ikivumvuri cyangije. Niba inguri ifite imyobo myinshi, icyo gihe ntiba igomba guterwa. Inguri imaze guhatwa iterwa mu gihe cy’iminsi itarenze itanu. Ibivumvuri by’insina bishobora na none kurwanywa hakoreshejwe uburyo busanzwe, nko kugirira isuku urutoki ( gushangurura, gutemagura imitumba y’insina zisaruwe no kuyisanza, gucoca inguri kugira ngo zume) no gutega ibivumvuri hakoreshejwe imitumba y’insina zasaruwe.
Imitego yatezwe itegurwa nyuma y’amasaha 24, umuhinzi akavanamo ibivumvuri biri mu mitego akajya kubitwika. Umutego awusubizaho kandi ashobora kuwukoresha inshuro eshatu gusa. Nyuma y’iminsi itatu, ahindura umutego (umutumba mushya).
Amashanya (Nematodes)
Amashanya ni ubwoko bw’ibyonnyi bitagaragarira amaso, biba mu butaka, mu mizi n’inguri z’insina. Arya imizi agatuma yangirika. Ubwoko bw’amashanya bwangiza cyane bwitwa Rhodopholus similis bukunze kuboneka mu kibaya cya Rusizi mu Bugarama.
Akenshi ibimenyetso by’amashanya byitiranywa n’ibimenyetso byo kubura ifumbire n’amazi. Ibyo bimenyetso bikunze kuba imizi yangirika ntishobore kuzamura amazi n’ibitunga insina, insina ikura nabi igahinyagara, insina itinda kwana, igira igitoki gito, insina zirandukana n’imizi n’iyo hatari ibibazo by’umuyaga.
Ikimenyetso kigaragarira buri wese cy’ukuntu amashanya yangiza, ni uko insina iranduka yose uko yakabaye, cyane cyane izifite ibitoki.
Uburyo bwiza bwo kurwanya amashanya ni ugutera imibyare mizima kandi igaterwa mu murima muzima itagaragayemo ibyonnyi. Uburyo bwo kubona imibyare mizima ibanza guhatwa kugira ngo umuhinzi avaneho imizi n’ibitaka hanyuma akayinika mu mazi ashyushye kugira ngo yice amashanya n’amagi yayo yose. Iyo urutoki rwafashwe n’ubwoko bw’amashanya bwangiza cyane, ruba rugomba kurandurwa hanyuma uwo murima ugahingwamo indi myaka, nk’imyumbati n’ibijumba mu gihe cy’imyaka ibiri, kuko byo bitibasirwa n’amashanya y’insina. Hanyuma, uwo murima ushobora kongera guterwamo.
imvaho nshya
Uburyo bwiza bwo kurwanya ibyonnyi by’insina
Shyiraho Igitekerezo!
Subscribe to: Post Comments (Atom)


c: text/html

text:
Ibibazo by'igitsina
Mbese ujya wicara watekereza ku bibazo by'igitsina uti "mbaze nde?" Biragoye ko umuntu yabona uwo abaza ibibazo by'igitsina. Iyo wifuje kubaza umuntu ugira isoni, niyo mpamvu akenshi ibibazo by'igitsina bibarizwa mu rungano ni ukuvuga mu bantu bangana. Biragoye gutinyuka umuntu ukuruta ngo umubaze ibyerekeranye n'igitsina n'ubwo uba uzi neza ko abizi kukurusha! Abasore n'inkumi babaza bagenzi babo na bo ubwabo batabizi neza kubarusha. Muri iki gihe ariko bamwe mu bagize amahirwe yo kugera ku majyambere ayo makuru bayakura kuri internet. Ariko ibyo ntibihagije kuko umubare mwinshi w'abakeneye ibisubizo badafite ubwo bushobozi. Bikwiye guhinduka, isoni zikavaho amakuru y'ibirebana n'igitsina na yo akajya atangazwa kuko byarinda indwara n'ibindi bibazo bikomoka ku imibonano mpuzabitsina
No comments:
Subscribe to: Post Comments (Atom)

robotstxt: allowed

filter: keep


text:
jeu.
13
oct.
2011
ISOMO RYA MBERE
Igitabo cya Ezira (Ezr 9, 5-9)
Jyewe Ezira, 5igihe cy’igitambo cya nimugoroba kigeze mpaguruka aho nari nicaye nigunze, umwambaro wanjye n’igishura cyanjye byashwanyaguritse, maze ndapfukama ntega amaboko nyerekeje kuri Uhoraho, Imana yanjye. 6Nuko ndavuga nti « Mana yanjye, ubu mfite isoni n’ikimwaro, ku buryo ntatinyuka kubura amaso ngo nkwerekezeho uruhanga rwanjye. Mu by’ukuri Mana yanjye, ibicumuro byacu byariyongereye bisumba imitwe yacu, n’ibyaha byacu birarundana bigera ku ijuru. 7Kuva igihe cy’abasokuruza bacu kugeza ubu twaracumuye bikabije, kandi kubera ibyaha byacu twebwe ubwacu, hamwe n’abami n’abaherezabitambo bacu twagabijwe abami b’amahanga, tugabizwa inkota, ukujyanwa bunyago, gusahurwa no gukozwa isoni, mbese nk’uko bimeze uyu munsi. 8Ariko kandi, mu kanya gato Uhoraho Imana yacu yatugiriye imbabazi, adusigira aka gasigisigi k’abarokotse, kandi aduha umwanya ahantu he hamweguriwe ; bityo Imana yacu yaratumurikiye, inadusubiza ubugingo mu gihe cy’ubushikamirwe bwacu. 9N’ubwo tukiri abacakara, Imana yacu ntiyadutereranye mu bushikamirwe bwacu ; ahubwo yatumye abami b’Abaperisi batugirira impuhwe, maze tubona agahenge kugira ngo ahari amatongo tuhavugurure, tuhubaka Ingoro y’Imana yacu, kandi twibereho muri Yuda n’i Yeruzalemu mu mutekano.»
INDIRIMBO (Tobi 13, 2, 3-4ab, 5, 7)
Inyik/ Nihasingizwe lmana ihoraho iteka !
Ingoma yayo nisugire isagambe !
Ni yo ihana kandi ikababarira,
ijyana ikuzimu kandi ikazanzamura,
nta n’umwe wakwigobotora ikiganza cyayo.
Bana ba Israheli, nimuyihimbaze n’amahanga abyumve,
kuko ari yo yadutatanyirijemo.
Nimuhamamarize ubuhangange bwayo,
muyisingirize imbere y’icyitwa ikinyabuzima cyose.
Yaraduhannye kubera ibibi twakoze,
ariko izatugarurira agatima itugirire impuhwe,
yongere idukoranye idukuye mu mahanga twatataniyemo.
Ubu namwe nimuzirikane ibyo yabakoreye,
maze murangurure amajwi muhimbaze Nyagasani uzira kubera,
mukuze Umwami w’ibihe byase.
IBANGONDIRIMBO RIBANZIRIZA IVANJILI (Mk 1, 15)
Alleluya Alleluya.
Ingoma y’Imana iregereje :
nimwisubireho maze mwemere lnkuru Nziza !
AlIeluya.
IVANJILI
+ Luka (Lk 9, 1-6)
Muri icyo gihe, 1Yezu akoranya ba Cumi na babiri, abaha gutegeka no kwirukana roho mbi zose, abaha n’ububasha bwo gukiza indwara. 2Abatuma kwamamaza Ingoma y’Imana no gukiza abarwayi. 3Arababwira ati « Ntimugire icyo mujyana mu rugendo, yaba inkoni, waba umufuka, waba umugati, byaba n’ibiceri », ababwira no kutajyana amakanzu abiri. 4Arongera ati «Urugo muzinjiramo rwose, muzarugumemo kugeza igihe muhaviriye. 5Naho abatazabakira, nimujya kuva mu mugi wabo muzakungute umukungugu wo ku birenge byanyu, bibe ikimenyetso cy’uko bahemutse. » 6Nuko baragenda bazenguruka insisiro, bamamaza Inkuru Nziza kandi bakiza abarwayi hose.


text:
Mu gihe abantu benshi bibwira ko gufata ikawa n’ ibinyobwa bidasembuye ari byo byongera imbaraga mu mubiri, ubushakashatsi bwo buragaragaza ko zongerwa na bumwe mu bwoko bw’imbuto .
Nk’uko bigaragazwa n’urubuga Natural News.com muri izi mbuto harimo imineke, ipapayi, inanasi, pome, inkeri n’amacunga. Zose zikaba ziganjemo calories zibarirwa hagati 80-120.
Imineke itanga imbaraga ku buryo bwihuse kuko yiganjemo intungamubiri za potassium zunganira imikorere y’ubwonko n’imitsi.
Umunekeke umwe wiharira calories 105 ukabamo intungamubiri za carbohydrates garama 27 na garama 1 ya poroteyini hamwe n’ibibyibushya bihwanye na garama 0.5.
Ipapayi nazo zongera ingufu mu mubiri kandi zikawurinda ubukonje hamwe n’ingaruka ziterwa n’umwotsi w’itabi mu gihe umuntu arikunywereye iruhande.
Uru rubuga rutanga inama ko ikawa umuntu yanywaga mu gitondo agomba kuyisimbuza umutobe w’amacunga kuko ufite isukari y’umwimerere, yongera imbaraga kandi ikungahaye kuri vitamin C.
Inkeri nazo zirifashishwa kenshi mu kurwanya umunaniro kandi zikunganira amacunga kongera vitamini C. Ikindi kandi ngo zunganira karoti kurinda amaso kwangirika.
Urubuto rwa pome narwo rwongera imbaraga cyane mu mubiri. Umuntu wayifashe mu ifunguro rya mu gitondo imuha imbaraga yiriranwa umunsi wose. Naho ufata uru rubuto buri munsi imbaraga kandi akaba aciye ukubiri no kwifuza ikawa.
http://www.izuba-rirashe.com
Imyororokere
Ubwoko bw’mbuto zongera imbaraga mu mubiri
Mu gihe abantu benshi bibwira ko gufata ikawa n’ ibinyobwa bidasembuye ari byo byongera imbaraga mu mubiri, ubushakashatsi bwo buragaragaza ko zongerwa na bumwe mu bwoko bw’imbuto .


text:
1 Ingoma 4:9 - Yabesi yarushaga bene se icyubahiro, kandi nyina yamwise Yabesi kuko yavuze ati"Namubyaranye agahinda." Yabesi atakambira Imana ya Isirayeli ati"Icyampa ukampa umugisha rwose, ukagura imbago yanjye kandi ukuboko kwawe kukabana nanjye, ukandinda ibyago ntibimbabaze." Nuko Imana imuha ibyo yasabye.
Nyuma y’uko ku munsi w’ejo twatangiye amasengesho y’iminsi 21 asoza uyu mwaka, nabyukanye ijambo ryitwa "Kuva mu bintu tumenyereye". Ubwo turimo kuganira ku "Gihe cyo kwambuka"- "Crossing over", nasanze imwe mu ndwara abakristo barwaye ari akamenyero. Kumenyera ibyo umuntu yisanzemo n’ibyo arimo.
Kugira ngo wambuke hakurya ugomba kumva ko utagikeneye kuba aho uri. Nyamara abantu benshi banyuzwe n’aho bari. Ibi birababaje kuberako "icyiza" tumenyereye ari cyo mwanzi "w’ibyiza bihebuje" ugomba kugeraho. Umuntu aririmba indirimbo imwe yakundwa akanyurwa, yatangira Itorero ryagenda neza akanyurwa, yarangiza Bachelor’s Degree akanyurwa, akumva yarize cyane...
N’ubwo Yabesi yarushaga bene se icyubahiro, ntiyanyuzwe n’urwego ariho. Ahubwo yaharaniye kururenga! Akora amasengesho agamije guhindura ubuzima arimo, agerageza gutera imbere. Yamenye ko iterambere ry’umuntu ridapimirwa ku bandi, ku bo baturanye...iterambere nyaryo ryawe uripimira kuri wewe...Iyo ujya gutera imbere, ureba uko wowe wa none atandukanye na wowe w’ejo hashize; ugatekereza icyo wakora ngo wowe w’ejo hazaza arute wowe wa none. Ikibabaje n’uko mu bashumba dufite abantu bipimira ku bo barikumwe, abahanzi bipimira kubo barikumwe...ushobora kuba number 1 mu gace utuyemo (akarere, umujyi, igihugu ) ariko utari ku rwego rwawe...kuko urwego rwawe rureberwa kuri wowe mu gihe urimo no mu bushobozi Imana yaguhaye.
Ndashaka kwambuka...ndashaka kwaguka, hari ibyo nshaka kurenga! Hari imbago ngomba kurenga...Ibi nibyo Yabesi yafashemo umugambi, Imana irabisohoza. Ufite uwuhe mugambi? Ni ibiki ushaka kurenga? Ni ibiki wambuka?
Hari ibintu ndambiwe: akamenyero n’ibimenyerewe...amateraniro asanzwe, indirimbo zisanzwe, gospel singers basanzwe, abashumba basanzwe...abanyamasengesho basanzwe...abakristo b’izina... Ku bantu dufatanije mu masengesho mu Itorero, dusabire Itorero ngo rive mu BIMENYEREWE, tuve muri CONFORT ZONE kugirango tugere aho Imana idushaka kandi ishobora kutugeza!
Mugire umunsi mwiza mwese!
Dr Fidèle MASENGO, Foursquare Church Kimironko masengof@yahoo.fr


text:
Guhora uganira na yo. Ntuzigera ugirana ubucuti bukomeye n’Imana kubwo kujya mu rusengero rimwe mu cyumweru cyangwa ku bwo kugira igihe kwihererana na yo rimwe ku munsi. Ubucuti n’Imana bukura uko ugenda uvugana na yo ibyo uhura na byo byose mu buzima.
Birumvikana ko ugomba kugira akamenyero ko guhura n’Imana buri munsi mu buryo bwo gusenga no gusoma ijambo ryayo. Ariko Imana yifuza ibirenze umubonano muri gahunda zawe za buri munsi. Ishaka ko uyiha umwanya muri buri kintu ukora, muri buri kiganiro, muri buri kibazo, ndetse no muri buri gitekerezo. Ushobora kuganira na yo umunsi wose ubudatuza, ukayibwira buri kintu urimo gukora cyangwa urimo gutekereza buri kanya. “Gusenga ubudatuza” bivuga kuvugana n’Imana iyo urimo kugura ibintu, utwaye imodoka, ukora akazi kawe, cyangwa se ikindi cyose waba uhugiyemo.
Benshi bibeshya ko “kugirana igihe n’Imana” ari ukujya ahantu uri wenyine na yo. Birumvikana, na Yesu yabitanzemo urugero, uzajya akenera igihe cyo kuba wenyine n’Imana, ariko kizaba ari agace gato cyane k’umunsi wawe. Buri kintu cyose ukora gishobora guhinduka igihe umarana n’Imana uramutse uyisabye kubibonamo nawe kandi ugakomeza kumva ko iri kumwe nawe.
Abaroma 4:8a “Mwegere Imana na yo izabegera.”
Pastor Rick Warren.


text:
Abaroma 1
1.Pawulo imbata ya Yesu Kristo, wahamagariwe kuba intumwa, kandi watoranirijwe ubutumwa bwiza bwImana, 2.ubwo yasezeranije kera mu kanwa kabahanuzi bayo mu byanditswe byera, 3.buvuga ibyUmwana wayo wavutse mu rubyaro rwa Dawidi ku mubiri, 4.kandi werekanywe nubushobozi ko ari Umwana wImana mu buryo bwUmwuka Wera bigahamywa no kuzuka kwe, ni we Yesu Kristo Umwami wacu. 5.Ni we waduhesheje igikundiro no kuba intumwa ku bwizina rye, kugira ngo mu mahanga yose habemo abumvira Imana babiheshwa no kwizera, 6.kandi namwe muri muri bo, abahamagariwe kuba aba Yesu Kristo, 7.ndabandikiye abari i Roma mwese bakundwa nImana, bahamagariwe kuba abera. Ubuntu bube muri mwe namahoro biva ku Mana Data wa twese, no ku Mwami wacu Yesu Kristo. 8.Irya mbere mwese mbashimiye Imana yanjye muri Yesu Kristo, kuko kwizera kwanyu kwamamaye mu isi yose. 9.Imana nkorera mu mutima wanjye mvuga ubutumwa bwiza bwUmwana wayo, ni yo ntanze ho umugabo yuko mbasabira urudaca uko nsenze, 10.kugira ngo naho byamera bite, Imana yemere kungendesha amahoro ubu ikangeza iwanyu, 11.kuko nifuza kubonana namwe kugira ngo mbahe impano yUmwuka ngo ibakomeze, 12.tubone uko duhumurizanya mwebwe nanjye, mpumurizwe no kwizera kwanyu namwe mube muhumurijwe nukwanjye. 13.Ariko bene Data, sinshaka ko mutamenya yuko kenshi nagambiriraga kuza iwanyu, ngo mbone imbuto muri mwe namwe nko mu yandi mahanga, ariko ngira ibisibya kugeza na nubu. 14.Abagiriki nabatari Abagiriki, abanyabwenge nabaswa mbafiteho umwenda, 15.ni cyo gituma ku bwanjye nshaka kubabwira ubutumwa bwiza namwe abari i Roma. 16.Erega ubutumwa bwiza ntibunkoza isoni: kuko ari imbaraga yImana ihesha uwizera wese gukizwa, uhereye ku Muyuda ukageza ku Mugiriki, 17.kuko muri bwo ari na mo gukiranuka kuva ku Mana guhishurirwa, guheshwa no kwizera kugakomezwa na ko, nkuko byanditswe ngo Ukiranuka azabeshwaho no kwizera!
Ubuhenebere bwatewe no kwimura Imana
18.Umujinya wImana uhishurwa uva mu ijuru, ubyukirijwe ubugome no gukiranirwa byabantu byose, bashikamiza ukuri gukiranirwa kwabo 19.kuko bigaragara ko bazi Imana, Imana ikaba ari yo ubwayo yabahishuriye ubwo bwenge, 20.kuko ibitaboneka byayo ari byo bubasha bwayo buhoraho nubumana bwayo, bigaragara neza uhereye ku kuremwa kwisi, bigaragazwa nibyo yaremye kugira ngo batagira icyo kwireguza, 21.kuko ubwo bamenye Imana batayubahirije nkImana, habe no kuyishima, ahubwo bahinduka abibwira ibitagira umumaro, maze imitima yabo yibirimarima icura umwijima. 22.Biyise abanyabwenge bahinduka abapfu, 23.maze ubwiza bwImana idapfa babuhindura ibishushanyo byabantu bapfa, nibyibiguruka, nibyibigenza amaguru ane, nibyibikururuka. 24.Ni cyo cyatumye Imana ibareka ngo bakurikize ibyo imitima yabo irarikiye, bakor ibiteye isoni bononane imibiri yabo, 25.kuko baguraniye ukuri kwImana gukurikiza ibinyoma, bakaramya ibyaremwe bakabikorera kubirutisha Imana Rurema, ari yo ishimwa iteka ryose, Amen. 26.Ni cyo cyatumye Imana ibarekera kurarikira ibyonona, ndetse bigeza ubwo abagore babo bakoresha imibiri yabo uburyo bunyuranye nubwo yaremewe. 27.Kandi nabagabo ni uko, bareka kugirira abagore ibyo imibiri yabo yaremewe, bashyushywa no kurarikirana. Abagabo bagirirana nabandi bagabo ibiteye isoni, bituma mu mibiri yabo bagarurirwa ingaruka mbi ikwiriye kuyoba kwabo. 28.Kandi ubwo banze kumenya Imana, ni cyo cyatumye Imana ibareka ngo bagire imitima yabaye akahebwe bakora ibidakwiriye. 29.Buzuye gukiranirwa kose nububi, no kurarikira nigomwa, buzuye nishyari nubwicanyi, nintonganya nubugambanyi no gukina ku mubyimba, no gusebaniriza mu byongorerano, 30.nabatukana, nabanga Imana nabanyagasuzuguro, nabirarira nabahimba ibibi, nabatumvira ababyeyi 31.nindakurwa ku izima, nabava mu masezerano nabadakunda ababo nintababarira, 32.nubwo bamenye iteka ryImana yuko abakora ibisa bityo bakwiriye gupfa, uretse kubikora ubwabo gusa bashima nabandi babikora.
Uri gusoma Abaroma igice cya:


text:
Yobu 1
Uburyo Yobu yari akomeye, ari numukiranutsi
1.Mu gihugu cya Usi hari umuntu witwaga Yobu, kandi uwo muntu yari umukiranutsi utunganye, wubahaga Imana akirinda ibibi. 2.Nuko abyara abahungu barindwi nabakobwa batatu. 3.Kandi yari atunze intama ibihumbi birindwi ningamiya ibihumbi bitatu, namapfizi igihumbi yo guhinga nindogobe zingore magana atanu, nabagaragu benshi cyane. Uwo muntu yari akomeye kuruta abantu bose biburasirazuba. 4.Kandi abahungu be biremeraga ibirori mu mazu yabo umwe umwe mu munsi yitoranirije, bagatumira na bashiki babo batatu ngo baze gusangira na bo. 5.Nuko iminsi yibirori byabo yarangira Yobu akabatumira ngo abeze, akabyuka kare mu gitondo agatamba ibitambo byoswa bihwanye numubare wabo, kuko Yobu yavugaga ati Ahari abahungu banjye bakoze icyaha, bahemukira Imana mu mitima yabo. Uko ni ko Yobu yajyaga agenza iteka ryose. Satani ahinyuza ubukiranutsi bwa Yobu 6.Umunsi umwe abana bImana baje bashengereye Uwiteka, kandi na Satani yazanye na bo. 7.Uwiteka abaza Satani ati Uturutse he? Nuko Satani asubiza Uwiteka ati Mvuye gutambagira isi no kuyizereramo. 8.Uwiteka arongera abaza Satani ati Mbese witegereje umugaragu wanjye Yobu yuko ari nta wuhwanye na we mu isi, ko ari umukiranutsi utunganye, wubaha Imana kandi akirinda ibibi? 9.Maze Satani asubiza Uwiteka ati Ariko se ugira ngo Yobu yubahira Imana ubusa? 10.Ntiwagiye umurinda we ninzu ye nibyo atunze byose? Wahiriye umurimo wamaboko ye, namatungo ye agwiriye mu gihugu. 11.Ariko rambura ukuboko kwawe ukore ku byo atunze byose, na we azakwihakana ari imbere yawe. 12.Uwiteka asubiza Satani ati Dore ibyo atunze byose biri mu maboko yawe, keretse we ubwe we kumuramburaho ukuboko kwawe. Nuko Satani aherako ava imbere yUwiteka. Imana yemerera Satani kumunyaga no kumwicira abana 13.Maze umunsi umwe, abahungu be nabakobwa be barasangiraga banywera vino mu nzu ya mukuru wabo, nuko haza imbitsi kuri Yobu iti 14.Amapfizi yahingaga nindogobe zarishaga iruhande rwayo, 15.maze Abasheba babyisukamo barabinyaga ndetse bicishije abagaragu inkota. Ni jye warokotse jyenyine wo kubikubikira. 16.Akimara kubika ibyo haza undi ati Umuriro wImana wavuye mu ijuru utwika intama nabagaragu birakongoka. Ni jye warokotse jyenyine wo kubikubikira. 17.Akibivuga haza undi ati Abakaludaya biremyemo ibitero bitatu bisuka mu ngamiya barazinyaga, ndetse bicishije abagaragu inkota. Ni jye warokotse jyenyine wo kubikubikira. 18.Akibivuga haza undi ati Abahungu bawe nabakobwa bawe basangiraga banywera vino mu nzu ya mukuru wabo, 19.nuko haza inkubi yumuyaga iturutse mu butayu, ihitana impfuruka enye zinzu, maze inzu igwira abo basore barapfa. Ni jye warokotse jyenyine wo kubikubikira. Yobu ntiyabyinubira akomeza gushima Imana 20.Maze Yobu aherako arahaguruka ashishimura umwitero we, arimoza yikubita hasi arasenga ati 21.Navuye mu nda ya mama nambaye ubusa, nzasubira mu nda yisi nta cyo nambaye. Uwiteka ni we wabimpaye, kandi Uwiteka ni we ubintwaye. Izina ryUwiteka rishimwe. 22.Muri ibyo byose Yobu ntiyakoze icyaha, haba no kubiherereza ku Mana.
Uri gusoma Yobu igice cya:


text:
Niyo yakoze amakosa, Agape yumva nta gikuba cyacitse nta nubwo ushobora kubona ko nibura bimubabaje.
Ni umunyamwete, ugira umutima mwiza ariko wanga gutegekwa.
Uyo umureba inyuma usanga ari umuntu witonze udapfa guseka cyangwa kuvuga ariko kandi iyo akumenyereye araganira.
Kuba ari umuntu ugendera inzira imwe ariko akagira amarangamutima hafi bituma hari imyanzuro ajya yicuza.
Iyo hari ikintu kimuhangayikishije, agira umwete w’akataraboneka ndetse agashyiramo n’ingufu nyinshi cyane kurenza uko aba asanzwe.
Agape iyo abaye umugore, aba azi gushyira mu gaciro, akora ibintu neza ariko akunda kuvuguruza abandi akagendera ku byo we yifuza ko byakorwa.
Iyo ibintu bikomeye, aba ashaka guhunga ibibazo bimutesha umutwe aho guhangana nabyo.
Ni umuntu ukunda ubugeni,kubyina no gutembera. Azi kubona amakosa ku bandi kandi ntatinzemo akayababwira.
Mu rukundo akomeza ibintu. Iyo akiri umwana aba ari akunda ababyeyi cyane kandi agakunda kubaba hafi.


text:
Umwarimu SACCO yiyemeje kwihaza igasezerera inkunga ya Leta
Koperative Umwarimu SACCO isanzwe iterwa inkunga itubutse na Leta buri mwaka ngo yiyemeje gukora idashingiye ku nkunga kuko igamije kwihaza.
Byavugiwe mu muhango w’ihererekanyabubasha hagati ya Dusabirane Aimable wayoboraga iyi koperative by’agateganyo na Uwambaje Laurence uherutse guhabwa inshingano zo kuyiyobora; tariki ya 26 Ugushyingo 2016.
Uwambaje yavuze ko mu byo azihatira gukora ari ugushaka uko Umwarimu SACCO yakwihaza kuko inkunga ihabwa na Leta itazahoraho.
Yagize ati “Mu gihe iyi nkunga ya Leta yaba igiye guhagarara, ikigo kizaba cyarashatse ubundi buryo bwo kuziba icyuho dushaka abandi bafatanyabikorwa.
Tuzafata n’inguzanyo kuko tugamije kwigira, bityo bizagere n’aho na zo tutazaba tukizikeneye kuko ikigo kizaba cyamaze kwihaza.”
Avuga ibi kubera ko 90% by’imari y’iki kigo igishingiye ku nkunga ya Leta n’ubwizigame bw’abanyamuryango. Kugeza ubu Leta imaze kuyishyiramo miliyari 16RWf.
Uwambaje yongeraho ko mu byo azashyira imbere ari uko umwarimu atazajya afata inguzanyo yo guhaha gusa mu rugo bikarangira, ahubwo ko yazakora imishinga izamuteza imbere ku buryo buhoraho.
Dusabirane avuga ko aho Umwarimu SACCO igeze ari heza kuko umubare w’abanyamuryango wazamutse.
Agira ati “Umwarimu SACCO imaze kuba ubukombe kuko imaze kugira abanyamuryango basaga ibihumbi 73.
Mbere tugitangira abantu ntibumvaga uko ikigo cy’imari kigizwe n’abarimu gusa kizaba kimeze ariko ubu twirirwa duhanganye n’abashaka kwiyita abarimu atari bo ngo bakunde babe abanyamuryango.”
Avuga ariko ko bagomba kwagura servisi zitangwa banarushaho gukorana n’ibindi bigo by’imari birimo n’isoko ry’imari n’imigabane.
Minisitiri w’Uburezi, Dr Musafiri Papias Malimba yasabye abayobozi b’Umwarimu SACCO kudashyira inyungu zabo imbere y’izabanyamuryango.
Agira ati “Kugira ngo Umwarimu SACCO itere imbere, murasabwa ubufatanye mukanirinda amarangamutima, mushyira imbere inyungu z’abanyamuryango kuruta gushyira imbere izanyu bwite.”
Koperative Umwarimu SACCO yatangiye muri 2006, ikagira ishami muri buri karere. Imaze gutanga inguzanyo zisaga miliyari 120RWf.
Ibitekerezo ( 2 )
Mujye mureka kwiyemera!Ubwo Umwalimu Sacco murabona yihagije? ahaa !Reka tubitege amaso. Gusa izabanze ihindure guhemba ikerewe.
Nibyiza,ariko sacco/igerageze kujya yihutisha inguzanyo kuko umuntu atinda kuyihabwa yayibona akayibona umushinga yapanze waratangiye gusa nuhomba bigatuma inguzanyo iribwa.


text:
Impanuka y’ubwato yahitanye babiri
Abantu icyenda bo mu murenge wa Rusarabuye mu karere ka Burera bakoze impanuka y’ubwato babiri muri bo barapfa.
Iyi mpanuka yabereye mu kiyaga cya Burera, ku mugoroba wo ku wa 05 Nzeli 2016, ubwo aba baturage bari bavuye mu murenge wa Butaro batashye mu murenge wa Rusarabuye; nkuko bitangazwa n’umunyamabanga nshingwa bikorwa w’Umurenge wa Rusarabuye, Nsabimana Fabrice.
Agira ati “Twaraye tugize ibyago by’abaturage. Bari icyenda, bari mu bwato. Mu gihe bari bageze hafi y’umwaro ubwato bugira ikibazo, barindwi bavamo ari bazima hanyuma hagwamo umugore wari uhetse umwana w’amezi atanu”.
Iyo mpanuka ngo yatewe nuko ubwo bwato bw’ingashya bwari butwaye ibintu n’abantu barenze ubushobozi bwabwo kuburyo bwageze hagati bukaremererwa.
Umuvugizi wa Polisi akaba n’umugenzacyaha mu Ntara y’Amajyaruguru IP Gasasira Innocent, yabwiye Kigali Today ko bagishakisha umurambo w’umugore.
Bitewe nuko mu kiyaga cya Burera ari harehare ngo bategereje ko umurambo wa nyakwigendera uzamuka.
Uretse umugabo umwe wari muri ubwo bwato bwakoze impanuka, abandi bose bari abagore. Bakaba bahise bataha uretse umwe wagaragaje ihungabana, akajyanwa kwa muganga ubu akaba ameze neza.
Abaturage bakoresha ikiyaga cya Burera barasabwa gukoresha ubwato bwa moteri kandi bakanibuka kwambara ama-jilet yabugenewe (umwambaro utuma batarohama) kuko abari muri ubwo bwato bwato bwarihamye ntayo bari bambaye.
Abaturage batuye mu mirenge ikije ikiyaga cya Burera bagikoresha kenshi bajya mu mirimo itandukanye.
Ibitekerezo ( 3 )
yoo umuryango wuwo muma ukomeze kwiha ngana
Twihanganishije imiryango, inshuti, n’abavandimwe ba ba nyakwigendera.Ndagira inama abakora ubwikorezi bwo mu mazi gukoresha ubwato bujyanye n’igihe, ni ukuvuga bukoresha moteri,kandi ntibarenze igipimo cy’ibigomba kubupakirwamo.
Twihanganishije imiryango yababuze ababo, nonese ko muri icyo kiyaga habamo Marine forces ntibashobora gufasha abaturage kubona imirambo y’ ababo?


text:
Muraho twari tumaze iminsi dutegereje imyanzuro yurukiko none ndabona mansuet baramurekuye, ko mutatubwira imyanzuro yurukiko ariko tubivuga ngo mureke turebere imyanzuro none ibimenyetso birabuze mbegaaaaaaaa
Ababyeyi basabwe kuba hafi y’abana bohereza ku mashuri, bitabaye ibyo abakobwa bazajya barangiza ishuri, bahite barangiza n’ubuzima.
Aha ndagaya abakozi bâ Ministère y’iterambere ry’Umuryango
Ese mukeka ko Logde yo iba itishyuwe? Ayo mafar. Se aba asubiraho, uwo mukobwa c nagera mumyaka yo kwimenya agaciro, ibimurengera bikangaranya abo banyemari n’abanyagitugu bamaze abana birihe? Abana b’abakobwa baterewe hejuru, L’ETA ntibasama, ababyeyi nabo ni uko.
Amaherezo azaba ayahe?
Erega turi mu minsi ya nyuma!
Nonese ubundi bite byanyu basangirangendo? Ninde utarasambana? Mwitonde turabana ba satani kandi ibye nukurwanya ubushake bw’Imana ahubwo niba mutagarukiye Imana muzapfa kubera umujinya mwirirwa mutera Imana. Ngo muraca Imanza!? Mubure kwihana ahubwo nzaba ndora icyo muzabwira umwami w’abami ugiye kuza
kuba umukobwa akiri ku ntebe y’ ishuri n’ importe quel age aba ari umwana. ikindi ni uko iyo umwana asambanyijww n’ uwari ushinzwe kumurera cg kumurengera igihano gisanzwe gihanishwa uwasambanyije umwana kikuba kabiri. head master bamukatire 50ans
Ah oooooohohohoyi, uretse amahano bari gukora natwe dufite impungenge zo kuzashaka indaya kuko abagabo batumariye abari. Nta mukobwa ukibaho kuko nta soni bakigira! Ubusambanyi bwabaye icyorezo mu bayobozi !
Mansuet nge ibye ntibyantangaje, kuko wagirango ni icyorezo cy’abayobozi b’ibigo muri Ruhango, nimundebere namwe Umuyobozi wa Groupe Scolaire Muyange Munyaneza J.Claude ntawe utamuzi ni umusinzi ni umusambanyi none ibyo byatumye ananiranywa n’umugore we. Ubwo se murumva ari rugero ki duha abana bacu? Nuko nyine uwafashwe ari we mujura!
Nge mbona ko mbere yo kugira umuntu umuyobozi w’ikigo cy’amashuli bakabanje kugenzura imyitwarire ye batitaye ko yatsinze gusa kuko uburezi ni ikintu gikomeye Kurenza ibindi. Ari Mansuet ari Gatari WO mu Ndangaburezi ntacyo dupfa ariko nge ndabazi bari abahehesi bakaze no mubusore bwabo. Ubwo se abo ni abayobozi nyabaki?
Erega abayobozi bo mu bigo byo mu Ruhango niwo muco wabo nge narahize, nuko hafashwe Mansuet gusa, naho ubundi na Gatari uyobora Ikigo cy’Indangaburezi nawe birazwi ko asambanya abana ayobora bakamukingira ikibaba.
Erega abayobozi bo mu bigo byo mu Ruhango niwo muco wabo nge narahize, nuko hafashwe Mansuet gusa, naho ubundi na Gatari uyobora Ikigo cy’Indangaburezi nawe birazwi ko asambanya abana ayobora bakamukingira ikibaba.
Iyambaye ubusa niyo iba ndende kandi ababikora ni benshi ufashwe niwe gisambo.Twisubireho muri rusange.
Ariko buriya nta kibyihishe I nyuma? Kuva Ruhango Ukagera mu karere ka Gasabo tuuu ahaaaaaaa dutegereje ubucamanza
Mwiriwe,
Ibisigaye bibera ku isi ni nyagasani ubizi wenyine.
Experience,
Arabe ataguye mumutego abagabo bo murwanda bafite amafaranga bari gcg abasore bari gutegwa muri ino minsi. Aho usanga, umukobwa cg umugore musazwe muziranye through friends and families, ngo bamugutega ubundi bagafata umuntu kuruhandi akabahamagariza police!
Ngo bireze kigali cyane cyane!
Urabe atari byo byamubayeho! Ndizera ubushishozi buba bugomba gukorwa kumpande zose, kuko umuntu numuntu!
Nonese itegeko ryarahindutse ko ubundi bamukatiraga 25ans
mansuet bari baratinze kumufata kuko ni utuntu twe kuva na kera n’umgore we babanye inda ari imvutsi yarabanje kumugira umugore akiri umunyeshuri. yikundira utunyogwe. Bazamuhane by’intangarugero wenda yazihanaf
uyumugabo yari inyangamugayo nukuri twese twamufaturagaho urugero .reka dutegereze ibizavamo.
@bobo ibyo uvuga ni ukuri ahubwo njye narinzi ko bafasha abagabo mu kwiha akabyizi sinarinzi ko bafasha n’abagore rwose ntimugire impungenge zo kabahamagara tel yabo ni 0788449901/ 0728449902
Uyumugabo ndamuzi ariko Kagabo manuet njyewe namufashe arikubikora, arikudutoza mu itorero ry’urugerero 2013 mu Ndangaburezi numukobwa witwa immacule womumurenge wa Bweramana.
aha ndumva ari dange?????????????????????????/
Umwana w’imyaka 19 ubyaye 2 se! Uuuh..! Wamenya ari ibiki
Njye ndakangurira abagore kwita Ku nshingano zabo sinon abagabo barabashiraho bajya mu twana duto. We mugore niba ufite ikibazo gituma udakora neza inshingano zawe zo mu buriri hamagara 0788449901 ou 0728449902 bagufashe kandi niba ubipinze umbaze Aho urwanjye rwari rugeze rusenyuka ariko Ubu rukaba rumeze neza nta kibazo
Ubu njye numiwe pe, ariko se umunyeshuri ubwo aganira na director we kugera aho basohoka mu kigo(ruhango) bakajya i kigali gute? Twe twiga ko twatinyaga abayobozi ibi niki koko? REB nirebe uko yacyemura ibi bibazo biri mu burezi kbsa
SINAMUCIRA URUBANZA KUKO UYU MUNSI NI JYE EJO NI WOWE.
njyewe nzababazwa cyane n’aba umwere kuko ibi ubyumvise ku muntu ucuruza akabari, taximen, rwiyemezamirimo Atari umurezi enplus wumwana kandi ariwe ushinzwe kumurinda ibyo no kumwigisha values na attitude .reb, mineduc n’akarere akorera bakwiriye kubifatira ingamba kuko ibiva mu nkiko byo ntibyizewe kuko comments ziri hano inyinshi nabonye zishigikiye iki gikorwa kandi sibyo. bamwe bati ni IBYAGO BIGWIRA ABAGABO BAZIMA
uyu muyobozi kuko ariwe ufashwe reka tumuvuge ariko siwe wambere si nawe wanyuma ubikoze kuko abakobwa bararangiye! babatangira bakiri muri Primary none namwe ngo inkumi y’imyaka 19! gusa nuko ari umuyobozi wiwe naho ubundi wasanga atariwe umusambanije mbere n’abandi baramurangije! ahubwo bongere Pridence mubigo by’amashuli kandi babigishe kuzikoresha naho ubusambanyi bwo bwahindutse nko gusangira ku meza
Uyu mugabo ahuye n’uruva gusenya. Iki cyaha muri iki gihe nticyoroshye. Leta yarakirakariye pe. Keraka Impuhwe zanyagasani. Narimuziho kwirira twara ruswa mukwakira abana ariko ibindi byo ndumva ari ibyago byagwira umugabo wese muzima.
Nihanganishije umuryango we.
Twekuvuga menshi kd tutaramenya ikizava mubutabera.naho ibyabandi nabo nibafatwa bazibarizwa aho kugirango tubashyire mu majwi kd ntawabafashe ntanuwari watanze ikirego mbereyuko ibi biba
Mureke dutegereze icyo ubugenzacyaha , ubushinjacyaha n’urukiko bazatangaza nyuma yo kubisuzumana ubushishozi. Gusa , Head teacher w’ishuli n’umunyeshuli we muri logde kweli ? N’ubwo uwo munyeshulikazi afite 19 yrs , still n’umunyeshuli Mansuet yari ashinzwe kurera , kdi akaba n’umuyobozi mu nzego zitandukanye ......harimo impamvu nkomezacyaha kbsa . Ririya tegeko art 244 , 245 , ryavuzwe haruguru rishobora kuba ritanakiri applicable mu Rwanda , ahubwo iryo kurinda abana ihohoterwa niryo rishobora kuzifashishwa n’ubwo Nyamukobwa afite 19yrs ariko Nyamugabo yari amubereye umuyobozi n’umurezi . So , 25 yrs z’igifungo hari ubwo ..........reka dutegereze ndugu . Pleasant day !
bavandimwe twese abatuye muri Ruhahango byadutunguye kuko Mansuet mubuzima busanzwe yari Inyangamugayo. sinahamya ko yaragambiriye ubusambanyi! kdi ntitugacire umuntu urubanza mureke dutege amaso ababishinzwe bazaduha umwanzuro niba icyaha kimuhama cga ari umwere! murakoze!
yewe amashuri yo mu Ruhango niwo muco wabo.Abayobozi baho ntibita ku bana barabasambanya cg usanga bazerera uko bishakiye. muzarebe no college Indangabure uri Daf waho we aba ameze nk’umusazi yirirwa acangacanga! yewe abanyeshuri turatabaza rwose nta reme ry’uburezi tuhakura
Njye narahize ibyo by’uvuga ngo hari ikibyihishe inyuma aransekeje pee uretse umuyobozi umwe witwa NGIRUWONSANGA ERIC abandi benshi ni abahehesi noneho animateur ALI ni urwandiko peeh bmukurikirane nawe
biratangaje kbs anyway si mansuet gusa hari nundi murezi witwa ally ngo ni animateur aho mure eseki abana bacu yabagize abagore
Igeze kure ntayitayigera ihembe uyumugabo kagabo ubusanzwe yarinyanga mugayo aguye mumutego nkuwo abandi bagabo bose bagwamo. Uvuze ibyabakobwa bakina ahubwo wasabga mansuet yari yarakubangamiye kuko ntawutaziko Teri umwe mubita kuri abo bana. Mureke rero dutegereze turebe icyo ababishinzwe bakora
Ahhh reka dutegereze icyo urukiko ruzavuga, naho ubundi hashobora kuba hari ikibyihishe I nyuma, tuzaba tureba.
Mansuet ahubwo yari yaratinze gufatwa.Barebe no mu Ndangaburezi Ni umuco bariya bayobozi bafite.Hari abana bakina volley,abenshi babahinduye abagore babo
Mansuet ahubwo yari yaratinze gufatwa.Barebe no mu Ndangaburezi Ni umuco bariya bayobozi bafite.Hari abana bakina volley,abenshi babahinduye abagore babo


text:
Dada Cross yeruye agira icyo avuga ku rukundo rwe na VD Frank
Umuhanzi w’Umunyarwandakazi Dada Cross ubwo aherutse mu Rwanda yagaragaye kenshi ari kumwe n’umuhanzi VD Frank, n’ubwo bombi batakunze kugira icyo batangaza ku mubano wa bo, ntibyabujije benshi kugira icyo babacyekera, ndetse bamwe bagera aho kuvuga ko bibaniraga. Kuri ubu Dada Cross yagize icyo abivugaho.
Ku nshuro ya mbere benshi bibazaga bati: “Ese VD Frank na Dada Cross bamenyanye ryari? Gute? Umubano wa bo ushingiye kuki? Nyuma y’aho bakinaniye filimi “Tuzibanira” maze amafoto ya yo (...)
Umuhanzi w’Umunyarwandakazi Dada Cross ubwo aherutse mu Rwanda yagaragaye kenshi ari kumwe n’umuhanzi VD Frank, n’ubwo bombi batakunze kugira icyo batangaza ku mubano wa bo, ntibyabujije benshi kugira icyo babacyekera, ndetse bamwe bagera aho kuvuga ko bibaniraga. Kuri ubu Dada Cross yagize icyo abivugaho.
Ku nshuro ya mbere benshi bibazaga bati: “Ese VD Frank na Dada Cross bamenyanye ryari? Gute? Umubano wa bo ushingiye kuki? Nyuma y’aho bakinaniye filimi “Tuzibanira” maze amafoto ya yo akayitanga kugera hanze, urujijo mu bantu rwarushijeho kwiyongera kuko ayo mafoto yabagaragazaga nk’abakoze ubukwe rwihishwa.
Nubwo baje gusobanurira abantu ko ayo mafoto ari ayo muri filimi, ntibyabujije bamwe kuguma kwibaza bati: “Ese koko buriya kuba barifotozanyije basomana ntibisobanura ko bakundana? Naho se izina ry’iriya filimi ntiryaba ryemeza ko bazibanira koko?”
Twashatse kubamara ayo matsiko (urujijo) maze kuwa Kabiri tariki 26 Kamena 2012 tuganira na Dada Cross atangariza IGIHE byinshi ku buzima bwe, ndetse anagira icyo avuga kuri VD Frank.
Ku byerekeye VD Frank, Dada Cross yatangarije IGIHE ko bamenyanye muri 2007 ubwo VD Frank yajyaga gutaramira mu Buholande maze bagahurirayo we yaje kuhatemberera.
Abajijwe uburyo bamenyanye dore ko we yari ataratangira muzika kuko yayitangiye mu mwaka ushize wa 2011, Dada Cross yasubije ko yamubonye agasanga ari uw’igikundiro akwiye kumenya.
Yagize ati: “Nkubwije ukuri, VD Frank ni umuhungu wiyubaha kuko uko namukekaga si ko namubonye cyangwa ibivugwa hanze si ko ameze; ni umuntu uri serious (wiyubaha), ufite igikundiro kandi uzi icyo ashaka mu buzima. So(Ubwo) naramubonye numva ngomba kumumenya, ndamumenya mbona afite potentiel tu (ingufu tu)”.
Twamubajije niba barakundanye neza ari uko ageze mu Rwanda, maze asubiza agira ati : “Umva reka tuve kur’iyi topic (ibi)”. Abajijwe niba koko barabanaga, Dada abihakana agira ati : « Hoya nta bwo nigeze mbana na Vd Frank».
Iby’uko byagenze kugira ngo bakinane filimi “Tuzibanira”, yavuze ko bwari u bwa mbere akinnye filimi, ngo ubwo yajyeraga mu Rwanda yasanze Vd Frank afite inyandiko ngenga ya yo (written story) maze ahita amufasha kuyishyira mu bikorwa.
Ku kuba izina rya yo ryaba rivuga ko koko bazibanira, Dada Cross yabihakanye na byo atangaza ko atari filimi ikina ku buzima bwa bo, ahubwo ikina ku buzima rusange.
Dada Cross uretse iyo filimi yakinnye, ni n’umuraperi. Yavutse mu 1989, afite impano ya muzika yemeza ko imuba mu maraso ku buryo nta cyatuma areka muzika.
Yatangarije IGIHE kandi ko ari hafi kumurika album ye ya mbere “Umwana” igizwe n’indirimbo 8 zirimo iyitwa ”Riderman”, “Umwana”, n’iyitwa “Warampemukiye”.
Dada ubu atuye muri Leta ya Ohio ho muri Leta Zunze Ubumwe za Amerika, arimo kwiga icyiciro cya gatatu cya kaminuza mu ishami ry’ubucuruzi (Master of Business Administration) muri Kaminuza ya Minnesota.
N’ubwo amaze igihe gito avuye mu Rwanda, Dada Cross yatangaje ko uyu mwaka wa 2012 utazarangira atahagarutse kuko afite imishinga myinshi azaza kuhakorera irimo kumurika album no kuyimenyekanisha, ndetse ngo akaba yazanakina izindi filimi.
Icyamushimishe kurusha ibindi mu ruzinduko yagiriye mu Rwanda ni urugwiro yakiranywe, na ho icyo amaze gukumbura cyane ni igitoki.
Mu bihimba by’umubiri we icyo akunda kurusha ibindi ni amaguru, akaba afite tattoo (inyandiko ishushanyije) mu mugongo yanditseho ”Love is alive”, yatangarije IGIHE ko yayishyizeho mu mwaka wa 2010 abitewe ni uko azi ko urukundo rubaho.
Foto:Ally M.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Iyo umuntu ari mu butayu, Imana iramurinda mu buryo budasanzwe kugeza igihe agera ku byo yifuza. Iyo ubayeho wubaha Imana muri ducye ufite, bigufasha no kuzashobora kubaho muri byinshi ucyiyubaha.
Ibyaha byinshi biri gukorwa muri iyi minsi; ni ibyaha by’umurengwe: iyo umuntu ahaze atangira gutekereza ubusambanyi, kunyunyuza imitsi abakene, kwikunda, kuburira Imana umwanya. Nk’uko Pastor Desire abivuga, ngo Imana ntiha abantu bene ubu butunzi kugira ngo bayijye kure.
“Ntabwo Imana ibyo iduha iba ishaka ko biyisimbura. Iba igira ngo ikomeeze gufata umwanya wa mbere muri twe, hanyuma yishimire kuduha umugisha.”
“Iyo umuntu abaye umukire yubaha Imana, yo iba yungutse umukozi mu bwami bwayo. Ariko iyo umuntu atunganiwe ntiyubahe Imana, Satani na we ahita amukoresha.Nawe ibyo Imana yaguhaye, ujye ubikoresha mu kuyubahisha.”
“Amashuri wiga nuyarangiza, ugakira, ugakoresha abandi, uzakomeze kubaha Imana: Imana izakomeze kuba iyambere mu buzima bwawe.” Ijambo agenera abakristu ku bijyanye no kudashukwa n’ubutunzi ni iri.
“Numara kurya ugahaga, ukamara kūbaka amazu meza ukayabamo, inka zawe n’imikumbi yawe, n’ifeza zawe n’izahabu zawe n’ibyo ufite byose bikaba bigwiriye, uzirinde umutima wawe we kwishyira hejuru, ngo wibagirwe Uwiteka Imana yawe yagukuye mu gihugu cya Egiputa, mu nzu y’uburetwa” Gutegeka Kwa Kabiri 8:12-14.


text:
Abana batanywa amazi ahagije mu gihe bagiye ku ishuri cyangwa bavuyeyo, bagira ibibazo mu myigire yabo kuko ari mu bituma ubwonko bukora neza mu bihe bitandukanye.
Amakuru yashyizwe ahagaragara n’urubuga rwa interineti rwa www.care2.com, avuga ko hari ubushakashatsi bwakorewe abana bafite imyaka iri hagati y’icyenda na cumi n’umwe, muri Los Angeles na Manhattan, biza kugaragara ko abatagira amanota meza mu ishuri ari abatajya bafata umwanya wo kunywa amazi, cyane cyane mu masaha ya mu gitondo.
Ubwo bushakashatsi bwakozwe hifashishijwe inkari z’abanyeshuri biga mu mashuri abanza, bigaragara ko abana batanywa amazi ahagije ari bo batsindwa kurusha abayanywa, kuko benshi muri bo usanga basinzira mu ishuri cyangwa ubushobozi bwo gufata mu mutwe bukaba buke.
Ibyo bimenyetso byagaragaye kuri bitatu bya kane (3/4) by’abanyeshuri bakoreweho ubushakashatsi muri Leta Zunze Ubumwe z’Amerika, aho usanga bavuga ko iyo bavuye mu rugo berekeza ku ishuri iwabo babaha icyayi, amata umutobe w’imbuto zitandukanye, ariko bakibagirwa amazi.
Ubusanzwe amazi ni ingirakamaro mu buzima bw’umuntu, kuko afasha haba mu korohereza igifu gusya ibyo cyakiriye, kongera ubudahangarwa bw’umubiri, gutembera neza kw’amaraso, gufasha imisemburo n’ubwonko gukora neza, n’ibindi bitandukanye.
Kuba rero hari abanyeshuri batayanywa, bibagiraho ingaruka mu myigire yabo, kuko bituma ubushobozi bwo gufata mu mutwe cyangwa gukurikira mwalimu bugabanuka.
Kutanywa amazi bigira ingaruka ku myigire y’abana
Shyiraho Igitekerezo!
Subscribe to: Post Comments (Atom)


text:
Ni byiza
"…Nawe ati : Ariko ni byiza ko ngenda. » " 2 Abami 4.23 :
Iki ni igisubizo umugore yashubije umugabo we amaze gupfusha umwana asize amuryamishije ku buriri. Yasohotse gushaka indogobe ngo ajye kureba Elisa, umugabo amubaza impamvu amusubiza ko ari byiza ko ajya kumureba. Ntiyigeze abwira umugabo ibyabaye, ahubwo ati ni byiza ko ngenda.
Umugore uvugwa muri iyi nkuru yari ingumba, ariko kubw’ijambo ry’ubuhanuzi ry’umuhanuzi Elisa, yabashije kubyara umuhungu.
Ikibabaje, nyuma y’igihe gito umwana avutse, uwo mwana yarapfuye. Uwo mugore ntiyacika intege. Gusa ikigaragara, n’uko atigeze yemera rwose urwo rupfu rw’umwana. Umwana we yari yavuye mu masezerano y’Imana, kubera iyo mpamvu rero nta muntu n’umwe washoboraga kumwambura impano nziza yiherewe n’Imana, yewe habe na Satani ntiyari kubishobora.
Yarahagurutse ajya gushaka Elisa umuntu w’Imana. Yari ari ahantu hari urugendo rwa kilometero 40 uvuye aho uwo mugore yari atuye, asiga aryamishije wa mwana wapfuye ku buriri bwe. Uwo bahuraga wese mu nzira akamubaza amakuru ye, yasubizaga ko ari meza. Mbega kwizera !
Mbere, uyu mugore ntiyigeze yizera ijambo ry’ubuhanuzi bwa Elisa bumubwira ko azabyara umwana w’umuhungu, Nubwo atabyizeye ( nawe aramusubiza ati : oya Databuja,muntu w’Imana we, wibeshya umuja wawe 2Abami 4 :16), ubushake bw’Imana bwigaragarije muri we, abyara umwana w’umuhungu. Ibyo byirukaniye kure ukutizera kwabaga mu mutima we.
Yahise yumva ko Imana ye itakivuguruza kw’isezerano ryayo. Mu kwizera kandi yabyiyemeje, yagiye gushaka wa muhanuzi Elisa amuzana mu rugo kugira ngo asengere umwana azuke. Kubw’imbaraga z’Imana wa mwana arongera abaho.
Uyu munsi hamwe n’icyitegrerezo cy’uyu mubyeyi, Umwami aragusaba kuva mu gushidikanya ahubwo ube uwizeye kandi cyane. Ukutizera kugusunikira mu kuvuga ngo : « Oya Mwami, ntunkoze isoni ». Naho kwizera gukomeye kukavuga ngo : « Byose ni byiza kuko nzi neza ko umucunguzi wanjye ariho, kandi ko atihana ineza ye. »
Yego. Amasezerano ye akomeye nk’urutare, mukundwa, ukwizera kwawe ntikugashingire ku bimeze nk’umusenyi, ahubwo ni kwubakwe ku rutare. Noneho rero, gumana amahoro, byose bimeze neza, fata ukomeze kuko « Impano z’Imana no guhamagara kwayo bitavuguruzwa » ( Abaroma 11 :29)
Mbere uriya mubyeyi yaravugaga ati : « Sinshobora kubyara. »
None ati : « Sinshobora kubura umwana wanjye. » kwizera kwe kugaragara kutanyeganyega imbere y’ikigeragezo kimeze gityo. Ibyo Imana ivuga mw’ijambo ryayo ni ukuri. Komeza wizere, byose bimeze neza, Umwami aracyari ku ngoma. Hindura imvugo wikatura nabi, Imana ntiyivuguruza.
Isengesho ry’umunsi.
Mwami Imana, nubwo bimeze gurtya, imbere y’ibi amaso yanjye ari kureba, ndakwizeye kandi natuye nk’uriya mugore nti « ni byiza. »
Adda-Darlene Kiyange.


text:
Intangiriro: ese ubu bwaba aribwo bucuruzi bwawe?
Waba ukora ubucurizi ngengwa bihe nko gucuruza ninjoro, ku minsi y’ibiruhuko, mubihe bidasanzwe, …? Soma ibikurikira urebe ko waba wibonamo.
Watangajwe n’ukuntu urimo wawe uratera imbere ubona amafaranga ugurisha ibicuruzwa iwawe mu rugo, cyangwa se kuri internet, utanga inama, cyangwa se serivisi.
Wumva ushimishijwe nuko ukorera amafaranga kandi ucuruza ibigushimisha.
Yewe urumva ubuzima bwa komeza wikorera ako kazi kawe.
Ushobora kuba waranatekereje kwimura ubucuruzi bwawe bwagengagwa nibihe bugatangira gukora umunsi kuwundi. Icyo gihe umenya ko ugomba gukora ibintu
byinshi mu buryo butandukanye, ariko ntabwo uzi uko uzabikora. Ntanubwo uzi izo mbinduka n’izihe n’ingaruka zizakugiraho. Itandukanyirizo nirinini mu buryo bw’amafaranga cyangwa se igihe, ba rero witeguye utazatungurwa.
Related Posts by Categories


text:
Umwami Kigeli V Ndahindurwa wayoboye u Rwanda kuva mu mwaka 1959 kugeza 1961 yatangiye mu buhungiro muri Leta Zunze Ubumwe za Amerika tariki ya 16 Ukwakira 2016.
Umuryango we watangaje ko wifuza ko atabarizwa (ashyingurwa) mu Rwanda mu gihugu cye cy’amavuko, kandi Guverinoma y’u Rwanda nayo yatangaje ko izafasha umuryango we mu bishoboka byose mu mihango yo kumutabariza.
Kigeli V Ndahindurwa yabaye umwami wa 28 wayoboye u Rwanda.Abamubanjirije uretse se Yuhi V Musinga waciriwe muri Congo n’Ababiligi akanatangirayo, abandi bagiye batabarizwa mu Rwanda, bagakorerwa imihango yose ijyanye no gutabarizwa k’umwami.
Imihango yakorwaga umwami atabarizwa
Makuruki yifashishije Nsanzabaganwa Modeste, umusaza w’inararibonye akaba n’Umuyobozi w’ishami ry’ururimi mu Nteko Nyarwanda y’ururimi n’Umuco.
Nsanzabaganwa yavuze ko ubusanzwe imihango yose yo gutabariza umwami yakorwaga n’Abiru (itsinda ry’inararibonye zabaga zibitse amabanga yose y’ingoma).
Akomeza avuga ko itanga ry’umwami Abiru aribo baritangazaga, bakabanza kuribwira umwamikazi (umugore w’umwami) kuzageza igihe babibwiriye rubanda.
Ati “Babanzaga kubwibira umugabekazi, kabone nubwo yaba abizi barabimubwiraga.Wari umuhango.Hanyuma umwiru akagenda akabwira ingoma ngabe (urugero:Kalinga, ikimenyetso cy’ubwami) ati umwami yatanze. Akayirasaga (kuyisharura) inshuro enye.Ni nko kuyibwira ngo wabyaye (wamenetse) ariko tuzagushakira undi mwami.
Hakurikiragaho gutunganya umugogo (umurambo) w’umwami.Bakawosa, bakawusiga umubavu, bakamusiga n’amavuta akuze.Bakamwogosha bakamuca n’inzaara.Cyaraziraga kumutabariza afite umwanda.
Icyo gihe Abiru basubiraga mu mihango uko iragenda, bati aramara iminsi ingahe hano? Ese azamara ingahe aho azatabarizwa ?Hazashira igihe kingana iki ngo twirabure cyangwa twere? Ni igihe kingana iki umugabekezi azamusangayo?
Ubwo bagenaga aho azatabarizwa.Bakabanza kuhubaka ingoro imeze neza nk’ibwami.Igihe cyo kumutabariza bamutabarizaga muri iyo ngoro, mu nzu yo mu gikari.Umugabekazi (uwari umugore w’umwami watanze, akaba nyina w’umwami mushya) nawe bamuzanaga muri iyo ngoro, noneho nawe yazapfa agashyingurwa hamwe n’umugabo we muri iyo nzu yo mu gikari.”
Nsanzabaganwa akomeza avuga ko mu gihugu habaga icyunamo, hakaba nubwo kimaze imyaka ine bitewe n’ibyo Abiru bategetse.
Nsanzabaganwa Modeste, iranaribonye akaba n’umuyobozi w’ishami ry’ururimi muri RALC
Abiru nibo bagenaga igihe n’uburyo umwami azashyingurwamo. Ngo hari nubwo byabaga ngombwa ko bamutabariza vuba, wenda igihugu kiri mu ntambara kugirango babone uko bimika undi urakomeza urugamba.
Impamvu bitashoboka ko Kigeli V atabarizwa nk’uko byakorwaga mbere?
Izina ry’ubwami Kigeli ryahabwaga umwami ufite inshingano zo kurwanira igihugu no kucyagura.Mu miyoborere ye yakoraga uko ushoboye agashotora ibindi bihugu kugirango arwane igihugu cyaguke kandi anakirinde.
Kigeli V Ndahindurwa yabujijwe n’Ababiligi kugaruka mu gihugu nyuma y’umwaka umwe yimye ingoma.Nta mwanya wo kuyobora, kurwanira igihugu yabonye.Muri make, yari umwami wayoboye igihugu ariko utarabonye umwanya wo gukora inshingano yari yashyiriweho.
Umwami yatabarizwaga mu ngoro izaturwamo n’umugabekazi (umupfakazi yasize).Byari imihango kandi igomba kubahirizwa.Kigeli V Ndahindurwa atanze nta mugore afite, kuko yanze kugambanira igihugu ngo arongorere mu mahanga kandi cyaraziraga.
Imihango yose ijyanye no gutabariza umwami zari inshingano z’Abiru gusa.Nibo babaga bazi aho azatabarizwa n’impamvu yabyo.Bakamenya imihango azakorerwa n’iyo atazakorerwa.Umwami Kigeli ubwo yahungaga Abiru yabasize mu gihugu.Abiru benshi babaga ari abantu bakuze, biragoye ko ukurikije igihe yimiye ingoma mu Rwanda haba hakiriho umwiru, uretse ko n’iyo yaba ariho ntabwo iyo Nteko y’Abiru yo ikiriho yose, kuko ubundi rwabaga ari nk’urwego rw’ubutegetsi ruzwi n’abarugize bazwi.
Abiru nibo babaga bazi imihango yose y’ibwami (aha Umwami Musinga yari kumwe n’abiru, inyuma)


text:
UMUNTU UTAZI UKO UMUTIMA WE UNGANA NTAMENYA NICYO UBUZIMA BUMUSABA YABA NATWE TWAKABONAGA NONE URARENZWE UTANGIYE KWIFATA UKO UBUNYE DORE NICARANYE DEGREE IMYAKA 3 NABUZE NUWANTERA INKUNGA NIKOMERZE NA MASTERS NONE WOWE SHA ?
UMUNTU UTAZI UKO UMUTIMA WE UNGANA NTAMENYA NICYO UBUZIMA BUMUSABA YABA NATWE TWAKABONAGA NONE URARENZWE UTANGIYE KWIFATA UKO UBUNYE DORE NICARANYE DEGREE IMYAKA 3 NABUZE NUWANTERA INKUNGA NIKOMERZE NA MASTERS NONE WOWE SHA ?
abandi twarakabuze sha none wowe utajyiye kwicwa nu murengwe barakwirukana koko .mbega wowe .uwakampa sha????
yooo John ndakwibuka kuri Intercontinental-Serera!!Ntacyo ariko ukuyemo agatubutse!!


text:
Byagarutsweho kuri iki Cyumweru taliki ya 06 Ugushyingo 2016, ubwo abanyeshuri b’abarokore muri Kaminuza y’u Rwanda Koleji ya Huye bibumbiye mu muryango witwa Communauté des Etudiants Pantecộtises à l’Univeriste du Rwanda (CEP-UR-Huye Campus) bizihizaga isabukuru y’imyaka 15 umaze ubayeho.
CEP-UR-Huye Campus yavutse taliki ya 21 Werurwe 2001, igizwe n’abanyeshuri 203, kuri ubu ikaba ifite abagera ku 1 081 biga muri Kaminuza n’abandi barenga 1 500 basoje amasomo.
Bimwe mu bikorwa byagarutsweho bakoze kuva muri 2001, harimo isanamitima ku bantu bafite ibibazo, kubakira abatishoboye no kubaha inkunga, gusura inzibutso za Jenoside no kwigisha Abanyarwanda inzira y’ubumwe n’ubwiyunge n’ibindi.
Umwe mu banyeshuri batangije CEP-UR-Huye Campus, Juvenal Hategekimana, yagarutse kuri bimwe mu bikorwa bakoze muri Kaminuza no hanze yayo, avuga ko ubushobozi babukuraga mu bwitange no guhuza imbaraga.
Hategekimana ati “Icyo twakoze ni ukwitanga, hanyuma nk’abantu twari tumaze guhuriza hamwe imbaraga, kuko iyo abantu bishyize hamwe bagera kuri byinshi. Ibyo twakoze tubibariye mu mafaranga yaba ama Miliyoni menshi cyane. Twareberaga hamwe igikorwa naho kizabera, tukacyereka abafatanyabikorwa bacu bakadufasha”.
Hategekimana yavuze ko muri abo bafatanyabikorwa harimo Kaminuza y’u Rwanda ishami rya Huye yabahaga imodoka zibatwara n’abarezi babaherekeza, ubuyobozi bw’uturere bwabakiraga, Komisiyo y’Ubumwe n’Ubwiyunge, ADEPR, n’indi miryango nka AEE, n’abandi.
Abayobozi bafashe ijambo bashimiye CEP-UR-Huye Campus ibyiza yakoze, ariko bayisaba umusanzu mu gushaka ibisubizo by’ibibazo byugarije sosiyete.
Umuvugizi wa ADEPR, Bishop Jean Sibomana, yakomoje ku kibazo cy’ibiyobyabwenge n’ubwomanzi byugarije bamwe mu basore n’inkumi.
Bishop Sibomana ati “Iki gihe tugezemo ni igihe turwana n’ibiyobyabwenge mu rubyiruko, iki kintu mugomba guhagurukira hamwe mukacyirinda, ariko kandi mukacyirwanya no muri bagenzi banyu. Hari bamwe mushobora kuba muzi bashobora no kuba bari hagati muri mwe, kuko burya ibiyobyabwenge ntabwo ari ibya ba bandi baba hirya hariya mu cyaro gusa”.
Yakomeje agira ati “Ikindi cya kabiri mbasaba ni ukwirinda ibishuko, tujya twumva amakuru ya bamwe bishora mu busambanyi, bagata amasomo bakinyabya bakajya mu busambanyi, hari abo tujya twumva bishwe bagiye gusambana kubera ko babuze amafaranga yo kwishyura indaya. Turabasaba ngo ibyo bishuko mubyirinde kandi mwigishe n’abandi kubigendera kure, kuko birabicira ejo hazaza hanyu.”
Umuyobozi Mukuru wa Kaminuza y’u Rwanda Ishami rya Huye, Dr. Uster Kayitesi, yibukije ko Kaminuza y’u Rwanda itigisha abantu bo gutahana impamyabumenyi gusa, ahubwo bagomba kuba abafitiye sosiyete akamaro.
Dr. Uster Kayitesi ati “Kaminuza y’u Rwanda icyo imaze igomba no kumara, ni ukwigisha abantu bagira uwo mutima wa kimuntu, umutima mwiza umenya ibiwukikije, umenya ibibangamye bakemura, ariko ufite n’amaso akangutse areba ibibazengurutse”.
Abagize CEP-UR-Huye Campus bagaragaje imwe mu mishinga bitegura gukora mu minsi ya vuba, irimo gukomeza kubaka sosiyete Nyarwanda no kuyiteza imbere, basaba ko Kaminuza n’abandi bafatanyabikorwa bakomeza kubaba hafi.
Umuyobozi wa CEP-UR-Huye Campus, Elie Kwizera yagize ati “Turifuza gukora umushinga wo kogosha, n’undi w’ubucuruzi bwagutse ndetse na restaurant muri kaminuza abanyeshuri batishoboye tukabaha akazi bakabasha kubona amafaranga, kandi tuzaba turi no gushyira mu bikorwa gahunda nziza yo kwigira.”
Kwizera yagaragaje ko hari zimwe mu mbogamizi bafite zirimo kuba batarabona aho gukorera muri kaminuza, ndetse n’ubushobozi bukiri buke, gusa ubuyobozi bwa Kaminuza y’u Rwanda bwabijeje ubufatanye kugira ngo bizashyirwe mu ngiro.
Umuyobozi Mukuru wungirije muri Kaminuza y’u Rwanda, Prof Philip Cotton, nawe wari witabiriye ibyo birori, nyuma gushimira abagize CEP-UR-Huye Campus ku bikorwa byiza bikomeje kubaranga, yavuze ko ari inshingano zabo nk’abayobozi kubashyigikira mu byiza byose bakora.
Abanyeshuri bibumbiye mu muryango CEP-UR-Huye Campus, kuva kuri uyu wa Gatandatu taliki ya 05 Ugushyingo 2016, bakoze ibikorwa birimo gutanga amaraso no gupima indwara zitandura ku baturage kandi ku buntu.
Ibi bikorwa byakomeje no kuri iki cyumweru, aho batanze n’umusanzu w’ubwisungane mu kwivuza ku batishoboye bagera ku 100 bo mu karere ka Huye.
Abagize CEP-UR-Huye Campus, bavuga ko bishimira ko kugeza ubu buri shami rya Kaminuza y’u Rwanda rifite uyu muryango.


text:
Impanuka ya gari ya moshi i New York
- 1 Ukw’icumi na kabiri 2013
Igipolisi cyo muri Leta zunze ubumwe z'Amerika cyatangaje ko gari ya moshi yari itwaye abagenzi yataye inzira yayo mu gace ka Bronx mu mujyi wa New York.
Abategetsi baravuga ko byibura abantu bane baguye muri iyo mpanuka, abandi babarirwa muri mirongo bagakomereka.
Umuvugizi w'isosiyete ifite umurongo wa gari ya moshi Metro North, yavuze ko ibice bitanu bijyamo abagenzi by'iyo gari ya moshi byatannye.
Urwego rushinzwe kuzimya umuriro mu mujyi wa New York rwavuze ko ibice bitanu mu bigize iyo gari ya moshi byaryamiye uruhande rumwe.
Umwe mu bagenzi bari bayirimo, Frank Tatulli, yabwiye televiziyo yo muri Amerika ko iyo gari ya moshi yihutaga cyane igihe yakoraga impanuka.


text:
Yonatani abwira uwo muhungu wari umutwaje intwaro ze ati "Ngwino twambuke tujye ku gihome cya bariya batakebwe, ahari Uwiteka hari icyo yadukorera kuko nta cyabuza Uwiteka gukiza, akirishije benshi cyangwa bake" – 1Samweli 14:6
Mu mateka y’u Rwanda iyo umuryango wabyaraga abana benshi, byafatwaga nk’ amaboko cyangwa imbaraga nyinshi zizakorera umuryango; Ukagira umutekano haba ku mutungo cyangwa mu buzima muri rusange. Mbese ubwinshi bw’abagize umuryango bwafatwaga nk’umutekano.
Imana yo itandukanye n’abantu, ntishingira ku bwinshi cyangwa ubuke bw’abantu cyangwa ibintu bigaragara ngo ibashe, gukiza cyangwa gukora ibitangaza. Iravuga bikaba yategeka bigakomera.
Mu gihe Abisirayeli bari bagikambitse batazi uko bizabagendekera, Yonatani yafashe icyemezo cyo kujya ku rugamba rw’Abafilisitiya nta we abibwiye. Kubita abatakebwe ni uko nta sezerano bari bafitanye n’Imana ( Itangiriro 17:10-11). Kubera iyo mpamvu nta n’umurage bafite muri gakondo yabo. Yonatani yizeye Imana gusa - baheshejwe no kwizera gutsinda abami, no gukora ibyo gukiranuka no guhabwa ibyasezeranijwe, no kuziba iminwa y’intare, ”no kuzimya umuriro ugurumana cyane, no gukira ubugi bw’inkota no gukurwa mu ntege nke bagahabwa imbaraga nyinshi, no kuba intwari mu ntambara no kunesha ingabo z’abanyamahanga “- Abaheburayo 11:33-34 , ashikama ku isezerano bahawe. Ukwizera nk’uko ntikujya gukoza isoni.
Dore uburyo Imana yatabaye abisirayeli "Ubwo Sawuli yavuganaga n’umutambyi, urusaku rwari mu rugerero rw’Abafilisitiya ruriyongeranya. Sawuli abwira umutambyi ati "Kuraho ukuboko kwawe." Ubwo yinjira mu rugamba , ajya ku ruhande rwa Yonatani n’Abisirayeli -1Samweli 14:19 . Mbere yo kujya ku rugamba, Sawuli yashatse kumenya ubushake bw’ Imana , ariko yumvise urusaku rwinshi abuza umutambyi gukomeza ahita atabara. Uko ni ko Uwiteka yakijije Abisirayeli (1 Samweli 14:23).
Mu by’ukuri ugutsinda kw’ Abisirayeli bagukesha Uwiteka kuko ku bwa bo ntacyo bafite kwirata. Ukwizera kwa Yonatani kwahesheje igihugu cyose umugisha, kuko n’abari bihishe bashize ubwoba bakurikirana umwanzi.
Si amateka, ahubwo ibyo dusoma muri Bibiliya ni ibidukomeza. Umukristo agakomezwa n’ibyabaye kuri basogokuruza mu byo kwizera ndetse bakamubera icyitegererezo. Tuzirikane ko n’uyu munsi kwizera kw’abantu b’ Imana no gushikama mu masezerano ari byo bihesha igihugu umugisha.


text:
Nyuma y’iyi myaka yose akora umuziki, Makanyaga agiye kumurika album ya mbere izaba igizwe n’indirimbo z’indobanure yakoze kuva mu 1969 kugeza ubu.
Makanyaga Abdul azwi cyane mu ndirimbo zo hambere nka “Suzana”, “Rubanda”, “Nshatse inshuti”, “Mukamurenzi” n’izindi.
Yabwiye IGIHE ko album agiye gushyira hanze ari yo ya mbere kuva yatangira kuririmba. Izaba igizwe n’indirimbo zakunzwe mu myaka yo hambere ndetse n’izo mu gihe cya vuba.
Ati “Ni album ya mbere ngiye gushyira hanze, natangiye kuririmba mu 1969 ariko ntabwo nigeze nkora album. Ni ubwa mbere […] nzashyiraho indirimbo zakunzwe hambere n’iza vuba zifite amashusho.”
Makanyaga yavuze ko igitaramo cyo kumurika album ye cyagombaga kuba mu kwezi k’Ukuboza 2016 ariko ngo ntibikimushobokeye kuko Producer Clement wamufashaga kuyitunganya yagize akazi kenshi no gukora ubukwe bituma imirimo ya nyuma no kuyinoza bidakorwa mu gihe bari bateganyije.
Yagize ati “Urabona uriya musore wagombaga kumfasha yagize utubazo muri iyi minsi, namwumva cyane sinamurenganya kuko yagize ubukwe asa n’uhuze ntibyagenda uko twari twabiteganyije. Album yagombaga kujya hanze mu mpera z’umwaka ariko ndabona byahindutse.”
Makanyaga yavuze ko igitaramo cyo kumurika album ye ya mbere yacyimuriye muri Gashyantare 2017 kugira ngo abanze yisuganye neza. Ati “Igitaramo nagishyize nko mu kwezi kwa kabiri, indirimbo zose zizaba zararangiye neza, n’ubu zisa n’izarangiye kuko hasigaye enye gusa.”
Muri iki gitaramo, Makanyaga ateganya kuzahuriza hamwe abahanzi bakunzwe mu gihe cye bakiriho bose akabahuza n’abakora umuziki muri iki gihe. Ati “Ndashaka kuzakora igitaramo gitandukanye n’iby’abandi kuko mfite ubunararibonye, nzatumira abahanzi bose b’urungano bakiriho ariko n’abato nzabazana harimo n’abazamfasha.”
Makanyaga wavukiye i Huye mu Majyepfo y’u Rwanda mu 1947, ahitwa i Ngoma. Yatangiye kuririmba mu 1969, yahereye ku ndirimbo ya mbere yise “Urabeho Mariyana”. Yaririmbye muri Orchestre “Les Copain” na Irangira ari nayo abarizwamo ubu.


text:
Mu rwego rwo korohereza Abanyeshuri bajya mu biruhuko ndetse no kwirinda ingaruka zigenda ziterwa no kutaha mu kavuyo ko kubura imodoka n’ubwinshi bw’abanyeshuri yashyizeho uburyo bwo gutaha buzaborohereza.
Nkuko byashyizwe ahagaragara mu itangazo ry’iyi Minisiteri abanyeshuri bazataha ubwo hazaba hasozwa igihembwe cya gatatu cy’ umwaka w’amashuri 2016 aho kizasozwa kuwa 03 Ugushyingo 2016.
Kuri tariki ya 01 Ugushyingo 2016 hazataha abanyeshuri biga mu bigo by’amashuri biri mu turere twa Nyanza, Huye, Kamonyi na Muhanga mu Ntara y’amajyepfo, Rusizi na Nyamasheke mu Ntara y’Iburengerazuba na Nyarugenge , Kicukiro , na Gasabo mu Mujyi wa Kigali.
Ku itariki ya 02 Ugushyingo hazataha abo mu turere twa Ruhango, Gisagara, Nyaruguru na Nyamagabe mu Ntara y’Amajyepfo ndetse na Karongi, Rutsiro , Ngororero , Rubavu na Nyabihu mu Ntara y’Iburengerazuba.
Naho tariki ya 03 Ugushyingo 2016 hazataha abanyeshuri biga mu bigo by’amashuri byo mu Ntara y’Amajyaruguru n’iy’Iburasirazuba.
Abayobozi b’Ibigo by’amashuri, abayobozi b’Uburezi ku turere ndetse n’abashinzwe uburezi mu mirenge barasabwe gukurikiranira hafi iby’ingendo z’abanyeshuri


text:
Babihize mu nama rusange y’urubyiruko rw’umuryango wa RPF Inkotanyi yabaye kuwa 15 Ukwakira 2016.
Jean Bosco Tuyishime ukuriye urwo urwo rubyiruko mu Karere ka Rubavu avuga ko ihuriro ry’urubyiruko ry’umuryango wa RPF Inkotanyi ryatumye bunguka byinshi bizatuma barushaho gukorera igihugu no kukirinda.
Agira ati “Twungutse impanuro zidushishikariza kurwanya icuruzwa ry’abantu n’iterabwoba no kurwanya ibiyobyabwenge kandi nk’urubyiruko, nk’imbaraga z’igihugu tuzabigeraho tunyuze mu miganiro tugirana n’urubyiruko mu karere.”
Akomeza avuga ko batazabikora mu muryango wa RPF Inkotanyi gusa, ahubwo ngo bazabikora baharanira ko bitaba kuri buri mu Rwanda kuko igihugu ari icya bose
.
Umunyamabanga w’umuryango wa RPF Inkotanyi mu Karere ka Rubavu, Kambabazi Nelson ahwiturira urwo rubyiruko kurushaho gukora neza.
Agira ati “Twabashimiye imbaraga bashyize mu bikorwa bakoze kuko bituma abanyamuryango biyongera bitewe n’ibikorwa babona.”
Akomeza avuga ko agenzuye ibikorwa urubyiurko rwa RPF Inkotanyi rwahize mu mwaka wa 2015-2016, rwabigezeho ku gipimo cya 93%. Birimo kongera abanyamuryango no kuremera abatishoboye.
Kambabazi avuga ko urubyiruko rw’umuryango wa RPF Inkotanyi rwari rwarahize kuzarahiza abanyamuryango 1300 mu karere hose ariko ngo abanyamuryango barahiye ni 2030.


text:
Abashakanye basabwa gukora ibishoboka kugirangi ingo zabo zikomere. Ni ibintu bikorerwa ntago byizana. Ibi rero ni bimwe mu byo bisaba :
1) Kureba icyiza kiri kubo tubana
Kenshi abantu bareba ibitagenda gusa nyamara iyo ureba ikibi gusa muri mugenzi wawe ni ukumufungirana mu kibi. Urebwa atyo yumva ntacyo yakora kugira ngo undi azishime, akagera naho yibaza niba aringombwa guhinduka.
Ni byiza rero gufata icyemezo cyo kureba icyiza akora, avuga, ukabimushimira,ukamutera inkunga.
2) Kwita kubo mubana mu tuntu dutoduto
* Kumenya icyo undi akunda, icyo akeneye ukakimushakira
* Kumenya no kwibuka iminsi mikuru ya buri wese
* Gusuhuzanya mu gitondo, ku manywa,gusezeranaho basohotse mu rugo, ninjoro bagiye kuryama, uwitsamuye akabwirwa “urakire”
* Kumenya kubwira undi ko ari mwiza, ko akwizihiye (niba utabivuze,abandi bazabimubwira bamutware umutima
* Niba umugore atwite, umugabo akarushaho kumwitaho, akamuherekeza kwisuzumisha kwa muganga. Uwo mwana n’ubwo aba ataravuka, yumva ari uw’ababyeyi bombi. Niba abashakanye barabyaye, umwana ntabe uw’umugore gusa, umugabo akamuba hafi, umwana yarira akamufasha kumuhoza, akamubikira, bityo bikereka umwana ko afitwe n’amaboko abiri.
* Niba hari aho abashakanye bagiye, kenshi umugore atinda yitegura kuko aba areba utuntu twinshi. Gutinda k’umugore birakaza umugabo, umwuka mubi ukagaragara, bagasohoka bijimye.
Byaba byiza umugabo amubajije icyo yamufasha nko gufashanya muri utwo turimo, utegura abana,impamba, gusasa se, kumva ibibazo by’abakozi, ibyo byose bituma umunezero uganza.
3) Kwibaza icyo wahindura mu myifatire cyangwa imvugo yawe
Nta mumarayika mu rugo, buri wese afite intege nke zibangamira abo babana. Ni byiza ko yakwibaza ibyo wahindukaho, mu gihe abo mubana bakubwiye kwikosora ugomba kwemera kwakira ibyo bakubwiye, kwiregura ntube aribyo ugira intego.
4) Gusaba no gutanga imbabazi
Akenshi abagabo ntibakunda gusaba imbabazi kuko babibonamo kwisuzuguza. Ababyeyi nabo n’ubwo basaba abana kubasaba imbabazi birabavuna kuzisaba abana babo. Ababyeyi basaba abana imbabazi bibera abo bana urugero bagasabana imbabazi nabo hagati yabo.
5) Akanya k’abashakanye n’akanya k’umuryango
Birakwiye ko abashakanye bagira umwanya wo gushyikirana no kwishimana kandi bakagira akanya k’umuryango, ababyeyi n’abana bagahura bakishimira kuba hamwe kuko byubaka ubumwe bw’umuryango
6) Kuganira ku bibazo by’urugo
Ingo nyinshi ntizifata umwanya wo kuganira. Abashakanye bari bakwiye kuganira ku bibazo binyuranye bireba urugo rwabo : amakuru yiriwe, uburere bw’abana, icungamutungo, gufasha abo bafitanye amasano, imikorere y’abakozi mu rugo,guteganya imbyaro, imibonano y’abashakanye n’ibindi.
Ababyeyi bagomba gufata umwanya wo kuganira na buri mwana,byaba ngombwa ko umwana ahanwa akumva ko ababyeyi bombi bumvikanye ku gihano yahawe. Uko ababyeyi bajya inama hagati yabo, bagomba no kuzigisha abana. Akenshi abana bafite ibitekerezo bitangaje kandi by’ingirakamaro.
Byakuwe muri raporo y’inama yateguwe na Women’s Legal rights Initiative yigaga ku ruhare rwo kurengera no guteza imbere uburenganzira bw’ abagore mu kubungabunga ubusugire bw’ingo n’umuryango nyarwanda muri rusange.
Ingamba 6 kugira ingo zikomere
Abashakanye basabwa gukora ibishoboka kugirangi ingo zabo zikomere. Ni ibintu bikorerwa ntago byizana. Ibi rero ni bimwe mu byo bisaba :
Labels: umuryango


text:
Minisitiri w’abakozi ba Leta n’umurimo, Judith Uwizeye yibukije Abayobozi b’amashami mu nzego za Leta zitandukanye bari mu itorero i Huye ko hakiri byinshi byo gukora nubwo u Rwanda rwateye intambwe ikomeye mu rwego rw’iterambere.
Kuva ku wa 18 Ugushyingo 2016, Abayobozi b’Amashami mu Nzego za Leta bari mu karere ka Huye mu ntara y’Amajyepfo aho bari mu itorero rigamije kubatoza indangagaciro zikwiye kuranga umukozi nyawe u Rwanda rukeneye.
Iri torero rizasozwa kuwa 27 Ugushyingo, rikaba rifite umwihariko wo guhuriza hamwe Abayobozi bafite uruhare runini mu itegurwa rya za politiki, amategeko no kubishyira mu bikorwa mu rwego rwo guteza imbere umuturage.
Ubwo yatangizaga iri torero ku mugaragaro kuri uyu wa mbere, Minisitiri w’abakozi ba Leta n’umurimo Judith Uwizeye yabibukije ko intambwe u Rwanda rumaze gutera ikwiye gutuma abayobozi bakora cyane birushijeho kugirango iyo ntambwe ikomeze ijye mbere aho gusubira inyuma.
Minisitiri Uwizeye yagize ati: “Kuba mwitwa Abayobozi b’Amashami mugomba kugira uruhare mu gutuma serivisi zitangwa neza mu Nzego mukoramo, Iri torero ribaye hari byinshi byiza bimaze kugerwaho mu iterambere n’imibereho myiza y’Abaturage nkuko bigaragazwa n’ibipimo binyuranye, Nubwo twateye imbere ariko ntitwageze iyo tujya. Urugendo rurakomeje. Ibyagezweho ni byinshi, ariko hari n’ibisigaye gukorwa.”
Yakomeje agira ati:“Byinshi byiza byagezweho bidusaba gukora cyane kurusha uko dusanzwe dukora kugira ngo ibyiza tugenda tugeraho tubibungabunge, Ni yo mpamvu tugomba gukomeza gushyira ingufu mu kunoza imikorere n’imikoranire kugira ngo ibitaragerwaho na byo bigerweho kuko bishoboka”
Iri jambo rihuye neza n’iryo Perezida Kagame yavugiye mu Nteko Ishinga Amategeko y’u Rwanda kuwa 18 Ugushyingo 2016 aho na we yibukije abayobozi ko gukora neza bitagira aho birangirira.
Icyo gihe Perezida Kagame yagize ati:“ Nta wakora neza ngo ageze aho adashobora gukomeza gutera intambwe ijya imbere, kandi muby’ukuri uko tubizi mu gihugu cyacu haracyari urugendo, hari byinshi tugomba gukora kugirango tugere ku ntego nshinshi tugenda twiha.”
Intore ziri mu karasisi mu matsinda atandukanye
Umutahira mukuru w’intore Rucagu Boniface yibukije ko itorero rigamije kubaka Umunyarwanda ukunda igihugu, ukunda umurimo ndetse ufite Indangagaciro z’umuco Nyarwanda.
Guverineri w’Intara y’amajyepfo Marie Rose Mureshyakwano yavuze ko itorero rifasha abayobozi gusubiza ubwenge ku gihe, kwiyubaka no guhindura imyumvire ndetse no kunoza imikorere.
Itorero ry’Abayobozi b’amashami mu nzego za Leta ryitabiriwe n’abagabo 630 ndetse n’Abagore 156.
Iri torero ryateguwe ku Nsanganyamatsiko igira iti: “Gutanga Serivisi zishingiye ku muturage ni intego duhuriyeho”


text:
Iki gikorwa cyabaye kuri uyu wa Gatanu tariki 23 Nzeri 2016 nyuma y’umukino w’umupira w’amaguru wahuje abana bafite ubumuga bwo mu mutwe wabereye ku kibuga cya Ferwafa i Remera.
Special Olympics ni umuryango watangiye mu 1968 utangijwe n’Umunyamerika, Eunice Kennedy Shriver wakuze aharanira ukwishyira ukizana kwa muntu ariko akababazwa n’uburyo abafite ubumuga bwo mu mutwe bakumirwaga mu muryango ndetse bagafatwa nabi.
Uyu mugiraneza wari ufite umuvandimwe na we ufite ubumuga bwo mu mutwe ariko bitewe n’uburyo bakuze basabana mu gukina umupira w’amaguru akabona uburyo bimufasha, ashaka kubyagura.
Mu 1968 yaje kugira igitekerezo cyo kwagura ibikorwa byo kwita ku bafite ubu bumuga abicishije mu mikino atangiza Special Olympics.
Mu muhango wo kwibuka, Eunice witabye Imana muri 2009 afite imyaka 88, Rwanda Special Olympics yifatanyije n’abana bafite ubumuga bwo mu mutwe barererwa mu kigo cya Izere Mubyeyi bakina umukino w’umupira w’amaguru ku kibuga cya Ferwafa nyuma bakora ubusabane n’ababyeyi babo.
Mu ijambo yagejeje kuri abo bana n’ababyeyi babo, Perezida wa Special Olympics mu Rwanda, Pasiteri Deus Sangwa yabasobanuriye amateka ya Eunice wibukwa n’ibyo yakoze, ubwitange yagaragaje bwo guhuza abasaga n’abibagiranye ndetse abasaba no gukomeza gufatanya kugira ngo barusheho guhindura n’abatarumva ko abafite ubumuga bwo mu mutwe ari abantu nk’abandi.
Yagize ati “Intego y’uyu munsi ni ukwibuka uyu mubyeyi (Eunice) witangiye abafite ubumuga bwo mu mutwe. Ubusanzwe ku Isi hose tumwibuka tariki 24 Nzeli buri mwaka ariko twe twahisemo kubikora uyu munsi. Ni umwanya tuba tubonye wo kuganira n’abana n’ababyeyi tukibukiranya uruhare rwa buri wese muri iyi nzira yo gukurikiza umurongo watangijwe na Eunice.”
Umubyeyi ufite abana babiri bafite ubumuga bwo mu mutwe bafashwa na Special Olympics, Kazimbaya Donath, yavuze ko uyu muryango waje ukenewe kuko byari bigoranye kubona aho abana nk’aba bajya bagakina, bakisanzura kuko wasangaga batiyumva mu bandi badafite ubumuga ndetse nabo bakabatinya.
Ngo kuva abana be bajya mu kigo cya Izere Mubyeyi abona barahindutse cyane, ubu bagerageza kuvuga mbere bitarashobokaga ndetse ngo n’imyitwarire yarahindutse kuko baba bari kumwe n’abarimu babihuguriwe kandi bafite n’umutima w’urukundo batabinubira.
Special Olympics yatangiye gukorera mu Rwanda muri 2003 kuri ubu ikaba ifite abana n’abantu bakuru bafite ubumuga bakina imikino inyuranye bagera ku bihumbi 13 200 mu gihugu hose.
Uyu muryango ukorana n’abagera kuri miliyoni 5.3 mu bihugu 170 ku Isi yose.


text:
Minisitiri w’Intebe w’u Rwanda Anastase Murekezi yavuze ko abanyarwanda nibakomeza guteza imbere umuco wo kwibwiriza gusora u Rwanda ruzagera ku iterambere ryihuse kandi rirambye kuko ngo n’ibihugu tuvuga ko byateye imbere na byo bibikesha gutanga imisoro n’amahoro ndetse ngo n’ijambo u Rwanda rumaze kugira mu ruhando mpuzamahanga rurikesha imisoro n’amahoro.
Ibi Minisitiri w’intebe Anastase Murekezi yabigarutseho kuri uyu wa 22 Kanama mu ijambo yagejeje ku bitabiriye umuhango wo kwizihiza umunsi wahariwe abasora.
Minisitiri Murekezi yibukije abanyarwanda bose ko nta gihugu na kimwe gishobora gutera imbere kitifashishije imisoro kuko ngo n’ibihugu byose bivugwa ko byakungahaye cyane byo mu burengerazuba bw’Isi ndetse n’ibihugu bimaze kugera ku bukungu byo muri Asiya, byose ngo bibikesha imisoro, Nta rindi banga
Yavuze ko ibikorwa remezo abanyarwanda bamaze kugeraho ari urugero bw’ibyo abanyarwanda bakesha gutanga imisoro n’amahoro bityo ngo abanyarwanda nibakomeza kumva neza agaciro k’imisoro ntibazatinda kugera ku kwigira nyako.
Yagize ati: “Turisimira rero ko natwe abanyarwanya tumaze kumva iri hame ryo kwigira dukesha imisoro n’amahoro, urugero rwiza nuko imisoro yacu isigaye igira uruhare mu ngengo y’imari ikoreshwa mu gihugu cyacu buri mwaka[….] uruhare rw’imisoro mu Rwanda ruragenda rwigaragaza mu mutungo rusange w’igihugu, ibintu byinsi biragenda bikorwa biturutse mu misoro, ibi nibyo byitwa kwishakamo ibisubizo nyakuri ku bibazo ibyo ari byo byose ”
Icyakora Minisitiri w’inetebe Murekezi yavuze ko hakiri urugendo rukomeye mu kwishakamo ubushobozi kuko hakiri umubare munini w’amafaranga ashyirwa mu ngengo y’imari aturutse ku nkunga z’ibihugu by’amahanga. Yavuze ko abanyarwanda nibakomeza kwibwiriza gusora izo nkunga u Rwanda rushobora kuzisezerera burundu kuko nubundi ngo abarutera inkunga baba bafite izindi nyunguu bashaka.
Ati: “Birumvikana ko kugirango ufate amafaranga yo mu misoro y’abaturage bawe uri igihugu runaka ujye gufasha ikindi gihugu uba ukurikiranye inyungu zikomeye cyane, buri gihugu rero, u Rwanda by’umwihariko tugomba kumenya ko imisoro ikomeye kuko ituma tugira ijambo rikomeye mu ruhando rw’ibindi bihugu kuko igihugu gikomeza gufashwa kigasubira inyuma, kikongera kigafashwa agaciro k’ijambo ry’icyo gihugu kagenda kagabanuka, turasabwa gukora cyane kugirango intego twihaye yo kwihaza mu ngengo y’imari tuzayigereho kandi ku buryo bwihuta. Kwihaza mu ngengo y’imari nibyo bizatuma twigenera uko tugomba kubaho”
Muri uyu munsi w’abasora, ikigo cy’igihugu gishinzwe kwinjiza imisoro n’amahoro (RRA) cyahembye bamwe mu basora bitwaye neza mu byiciro bitandukanye birimo abasoze neza, abafatanyabikorwa, abakoresheje neza EBM, n’abandi.
Hahembwe abitwaye neza mu gusora
Minisitiri W’imari n’igenamigambi Gatete Claver na Minisitiri w’intebe Murekezi (ibumoso bw’ifoto) baraganira ku kamaro k’misoro
Komiseri mukuru wa RRA yashimiye abasora bose kuba basigaye bibwiriza gusoma
Minisitiri w’intebe Anastase Murekezi yasabye abanyarwanda bose kwibwiriza gusora
Abakozi ba RRA bari babukereye
Minisitiri w’intebe na komiseri wa RRA mu ifoto y’urwibutso
Itorero ryasusurukije abitabiriye uyu munsi


text:
Dutegereje kugaruka kwa YESU KRISTO
Barababaza bati : »yemwe bagabo b’i Galilaya ni iki gitumye muhagaze mureba mu ijuru ? Yesu ubakuwemo akazamurwa mu ijuru, azaza atyo nkuko mumubonye ajya mu ijuru »(ibyakozwe 1 :11)
Umwami wacu Yesu yadusezeranije ko azagaruka
Iyo dusomye mu byanditswe byera, , dusanga kugaruka kwa Kristo kuzaba mu byiciro bibiri :
•Azabanza atware itorero rye:” kuko umwami ubwe azaza amanutse ava mu ijuru aranguruye ijwi rirenga, hamwe n’ijwi rya marayika ukomeye n’impanda y’Imana, n’uko abapfiriye muri Kristo nibo bazabanza kuzuka, maze natwe abazaba bakiriho basigaye duhereko tujyananwe nabo, tuzamuwe mu bicu gusanganira Umwami mu kirere. Nuko rero tuzabana n’Umwami iteka ryose »( 1abatesalonike 4 :16-17)
•Ubwa kabiri azazana n’abera(itorero rye) baje kumara imyaka 1000 hano ku isi no guca imanza(ibyahishyuwe 20)
.1.UKUZAMURWA KW’ITORERO
Yesu nagaruka, icyambere kizaba kimuzanye ntabwo ari uguca imanza, ahubwo azaba aje gufata abizera ngo bazabane nawe iteka ryose. Azaza agume mu kirere kandi amaso yose azamubona.Abera bazamusanganira. Ntitugomba kwititanya ukugaruka kwe aje gutwara itorero no kugaruka aje gucira abantu imanza.
Dore uko bizagenda:
Soma :1Abakorinto 15:1-53
Nta numwe uzi igihe azagarukira niyo mpamvu tugomba guhora twiteguye. » Nuko namwe mube maso kuko mutazi igihe nyir’ urugo azaziramo, niba ari nimugoroba cyangwa mu gicuku, cyangwa mu nkoko cyangwa umuseke utambitse, atazababtungura agasanga musinziriye. Icyo mbabwiye ndakibwira bose nti ‘ Mube maso ‘ « (Mariko 13:35-37)
TUGOMBA KUMENYA KO ABAKRISTO BOSE BATAZAGENDERA RIMWE KUKO HARI ABAZASIGARA BABABAZWA MU GIHE CY’IBYAGO BY’ IMPERUKA( Ibyahishyuwe15,16)
ISENGESHO: Dusabe Imana kugira ngo ituzibure amatwi tuzashobore kumva iyo mpanda kandi tuzashobore kugenda mu bambere.
2.ANTIKRISTO-IMYAKA IRINDWI YO KUBABAZWA
Yesu akimara gutwara itorero rye, hazakurikiraho imyaka irindwi yo kubabazwa kandi nanibwo hazaduka antekristo bivuga urwanya Kristo ari kumu garagaro, ari mu bikorwa ari no ku mutima.
Muri Daniyeli 7:25- 9:27-11:36-41 batubwira ibya antekristo uzaduka itorero rimaze kuzamurwa ndetse no mu byahishuwe 13:4-7 baramuvuga
Azaza afite ububasha yahawe na Satani( ibyahi 13:2)
ANTIKRISTO AZAGIRANA INTAMBARA N'ABERA
Ni we uzavuga ibyo kugomera Isumbabyose; kandi azarenganya abera b'Isumbabyose. Azigira inama zo guhindura ibihe n'amategeko; kandi bizarekerwa mu maboko ye kugeza aho igihe n'ibihe n'igice cy'igihe bizashirira. —Daniyeli 7:25
NTUKIGERE URAMYA IGISHUSHANYO CYA ANTIKRISTO
(Umwanzi urwanya Kristo)
Umuyobozi w'Umunyadini w'isi Afasha Umwanzi urwanya Kristo Gushuka Abari mu Isi. Ambaza (Ramya) cyangwa Upfe!
Iyobesha abari mu isi ibyo bimenyetso yahawe gukorera imbere ya ya nyamaswa, ibabwira kurema igishushanyo cya ya nyamaswa, yari ikomerekejwe n'inkota, ikabaho. Ihabwa guha icyo gishushanyo cy'inyamaswa guhumeka, ngo kivuge, kandi cyicishe abatakiramya bose. Iyo nyamaswa ifatwa mpiri, na wa muhanuzi w'ibinyoma, wakoreraga ibimenyetso imbere yayo, akabiyobesha abashyizweho ikimenyetso cya ya nyamaswa n'abaramya igishushanyo cyayo, na we afatanwa na yo. Bombi bajugunywa mu nyanja yaka umuriro. —Ibyahishuwe 13:14, 15 na 19:20a
ANTIKRISTO: UMVIRA CYANGWA WICWE N'INZARA
Itera bose, aboroheje n'abakomeye n'abatunzi n'abakene, n'ab'umudendezo n'ab'imbata, gushyirwaho ikimenyetso ku kiganza cy'iburyo cyangwa mu ruhanga: kugira ngo hatagira umuntu wemererwa kugura cyangwa gutunda, keretse afite icyo kimenyetso, cyangwa izina rya ya nyamaswa cyangwa umubare w'izina ryayo.... Ufite ubwenge, abare umubare w'iyo nyamaswa,...kandi umubare we ni magana atandatu na mirongo itandatu n'itandatu. —Ibyahishuwe 13:16-18
Biraruta Kwinjira mu Ijuru Ushonje Kuruta Kujya mu Irimbukiro Wijuse
ABANTU BOSE BARAMYA ANTIKRISTO BAZACIRWAHO ITEKA, CYANGWA SE ABAHABWA IKIMENYETSO CYE KU MUBIRI WABO KUGIRA NGO BEMERERWE KUGURA CYANGWA KUGURISHA
Marayika wundi wa gatatu akurikiraho, avuga ijwi rirenga ati "Umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguwe idafunguwemo amazi mu gacuma k'umujinya wayo. Kandi azababazwa n'umuriro n'amazuku imbere y'abamarayika bera n'imbere y'Umwana w'Intama; ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo."
...Numva ijwi rivugira mu ijuru rimbwira riti "Andika uti `Uhereye none hahirwa abapfa bapfira mu Mwami wacu.'" Umwuka na we aravuga ati "Yee, ngo baruhuke imihati yabo, kuko imirimo yabo ijyanye na bo ibakurikiye." —Ibyahishuwe 14:9-13
3.HARIMAGEDONI, INTAMBARA IRWANYA KRISTO IHAGARARA
Nyuma y’imyaka 3,5 antekristo yadutse hazaba intambara ikomeye(ibyah 19:19
Abadayimoni Bateranyiriza Amahanga hamwe kugira ngo Arwane
Kuko ari yo myuka y'Abadayimoni, ikora ibitangaza, igasanga abami bo mu isi yose, ngo ibahururize kujya mu ntambara yo ku munsi ukomeye w'Imana Ishoborabyose. Ibateraniriza ahantu mu Ruheburayo hitwa Harimagedoni. —Ibyahishuwe 16:14 na 16
Kristo Abohoza Igihugu Cye n'Ubwoko Bwe Bwatoranijwe, Isirayeli
Dore nzahindura i Yerusalemu igikombe kidandabiranye...Uwo munsi i Yerusalemu nzahahindura ibuye riremerera amahanga yose; abazaryikorera bose bazakomereka cyane; kandi amahanga yose yo mu isi azateranira kuharwanya." Maze Uwiteka azahurura arwane n'ayo mahanga, nk'uko yajyaga arwana mu ntambara. Iki ni cyo cyago Uwiteka azateza amahanga yose yarwanije i Yerusalemu. Bazashira bahagaze, amaso yabo azashirira mu bihene, kandi indimi zabo zizaborera mu kanwa. —Zekariya 12:2a, 3; 14:3, 12
Ubwo Imana iri mu ruhande rwacu, umubisha wacu ni nde? —Abaroma 8:31b
Yesu Kristo ubwe niwe uzarangiza iyo ntambara amaze kurimbura Antakristo hanyuma antekristo n’abahanuzi b’ibinyoma bajugunywe mu nyanja yaka umuriiro n’amazuku(ibyahishyuwe 19:20, 20:10, 2 abatesalonike 2:8)
4.INGOMA YA YESU Y’IMYAKA IGIHUMBI HANO KU ISI
•ABAMALAYIKA BAHANUYE KO AZAGARUKA NKUKO YAGIYE ( IBYAKOZWE 1:11-12)
•AZAGARUKA NK’UMWANA WUMUNTU
•ABANTU BOSE BAZAMUBONA
•AZAZA ATUNGUYE
•AZAZA MU BWIZA BWA SE
•AZAGARUKA N’ABAMALAYIKA
•AZAGARUKANA N’ABERA
•AZAHAGARARA KU MUSOZI WA ELAYO(MONT DES OLIVIERS)
•AZAGARUKA GUCA IMANZA
Ibyanditswe byera bivuga ko ibihe bizashyira hanyuma Yesu akaza kwima imyaka igihumbi(ibyahishyuwe 20:1-20)
Satani azafatwa ajugunywe ikuzimu amaremo imyaka igihumbi(ibyahishyuwe 20:1-3)
Abishwe bazize Yesu n’ijambo ry’Imana muri bya bihe byo kubabazwa by’imyaka irindwi bazazurwa bimane na Kristo imyaka igihumbi.
Umuzuko wa mbere uzaba ugizwe n’ibice bibiri:
•Abakijijwe bazazuka Kristo aje gutwara itorero rye
•Abahowe Kristo n’ijambo ry’Imana mbere y’ingoma y’Imyaka igihumbi
IBIZARANGA IYO NGOMA Y’IMYAKA IGIHUMBI
•Izaba ari ingoma y’ubutabera, amahoro n’umunezero n’ubuzima buzira umuze
•Abizera bazimana na Kristo kandi bazaba abatambyi
•Abisirayeli bazaba ubwoko bukomeye cyane, bazabwiriza amahanga kandi babe isoko y’umugisha
•Amoko azigishwa kandi ahindukirire Uwiteka(yesaya 17:7)
•Ubwo bwami ntabwo azaba ari ijuru buzaba hano ku isi
•Urupfu ruzaba rukiriho(yesaya 65:20)
•Yesu azategekesha inkoni y’icyuma(ibyahishyuwe 11:15) kuko agomba gushyira abanzi be munsi y’ibirenge bye. Umwanzi wanyuma azarwanya ni urupfu(1abakorinto15:25)
5.UMUZUKO WA KABIRI N’URUBANZA RWA NYUMA
Nkuko twabibonye umuzuko wa mbere uzaba mbere y’ingoma y’imyaka 1000.
Nyuma y’iyo ngoma,Satani azabohorwa igihe gito hanyuma afatwe ajugunywe mu nyanja yaka umuriro n’amazuku(ibyahishyuwe 20:7-10)
Kristo azaca imanza, ashyire hanze ibikorwa by’umwijima byose ni bwo hazaza umuzuko wa kabiri; abanyabyaha bazazuka bacirwe imanza(ibyahishyuwe 20:12-13)
Bazacirwa imanza zihwanye n’ibyo bakoze
Ibitabo bizabumburwa bacirwe imanza hakurikijwe ibyanditswe abatazaba banditswe mu gitabo cy’ubugingo, bazajugunywa munyanja yaka umuriro n’amazuku(ibyah 20:12-15)
Urupfu n’ikuzimu bizajugunywa mu nyanja yaka umuriro n’amazuku urwo ni urupfu rwa kabiri(ibyah 20:11; 2 petero 3:7; abaheburayo 1:10)
Hanyuma dutangire ubuzima bw’iteka.
Wowe usomye iyi nkuru wumva umugabane wawe ari uwuhe?Yesu azaducira imanza zihwanye n’ibyo twakoze tukiriho. Isuzume urebe ibyo wakoze n’ibyo ukora mbere y’uko Yesu agaruka, igihe cy’imbabazi kikiriho.
Ese hari umusore wakwa umugeni hanyuma akagenda akarekera aho?Ntamutwara kugirango bazabane akaramata? Niko na Kristo agiye kugaruka gutwara itorerero rye yakoye amaraso y'igiciro kinshiku musaraba.
mwene so Ruhinda Moise


text:
Amaze imyaka 15 ahabwa imiti y’uburwayi bwo mu mutwe
Yinyagirije muri Rond Point i Kigali imyaka 9
Ibikorwa byose Mukunzi Andre, w’imyaka 42 akora, abantu babyibazaho byinshi, ahanini bashingiye ku kuba yarahuye n’uburwayi bukomeye bwo mu mutwe akabuvurwa mu gihe cy’imyaka 15, bigatuma ntawe upfa kubyemera kuko bamwita umusazi.
Iyo muganira ariko, we siko abibona kuko akwizeza ko afite inyandiko zagira inama benshi mu Banyarwanda mu gihe zaba zibashije kujya ahagaragara, ahubwo agasaba ubufasha uwo ari we wese waba ufite amikoro we yabuze kugira ngo izo nyandiko zisohoke.
Ni igitabo yise “Umusazi mu Bazima, Umuzima mu Basazi; umutima wa Afurika”, muri iki gitabo, Mukunzi avuga ko ingingo nyamukuru yanditseho ivuga ku gitekerezo yagize cy’uko ashaka ko mu Rwanda hazubakwa Banki y’Imana y’Isi kugira ngo izakusanye kimwe cya cumi cyo gufasha gukemura ibibazo by’Isi.
Mukunzi uvuga ko yavumbuye umuti w’u Rwanda, Afurika n’Isi yose. Ubusanzwe yemera Bibiliya. Yiyita umushakashatsi muri Politiki, Bibiliya n’imyemerere yo ku Isi yose.
Gusa ariko ibi biragoye kubyemeza, kuko Mukunzi, usanzwe utuye i Kinyinya aho abana n’umugore we n’abana babiri, yize amashuri atandatu abanza gusa.
Kuri we ariko amashuri siyo kibazo, kuko mu gitabo yifuza gushyira ahagaragara n’iyi ngingo iri mu byo avugaho ashimangira ati “Ibibazo dufite biri guterwa n’abantu bize”.
Agira ati “Nize kuva mu wa mbere kugera mu wa munani, ariko nkoresha cyane ubwenge karemano navukanye kandi ubwenge n’ubumenyi biratandukanye; ubwenge umuntu arabuvukana, ubumenyi ni ubwo umuntu avana mu ishuri.”
Asobanura aya magambo “Umusazi mu Bazima, Umuzima mu Basazi” yakoresheje nk’umutwe w’igitabo yifuza gusohora avuga ko yayahimbye yihereyeho.
Ati “Nitanzeho urugero kuko njyewe nabinyuzemo; iyo ndi mu bantu bazima banyita ko nasaze, naba ndi mu bafite ibibazo byo mu mutwe nkaba muzima”.
Mukunzi nta kandi kazi yigeze akora uretse ako mu rugo yigeze no kwiyirukanishaho ngo akunde akore ubushakashatsi.
Asobanura ko yamaze imyaka icyenda yose ahagaze muri Rond Point yo mu Mujyi wa Kigali rwagati, aho yabaga ateye isaruti nk’abasirikare (indamukanyo ya gisirikare) imvura yagwa ntananyeganyege. Muri ibi bihe byose ngo yabaga yambaye ikositimu, akaba ngo yari mu bushakashatsi bwo kuzandika igitabo cye yise “Umusazi mu Bazima, Umuzima mu Basazi; umutima wa Afurika”.
“Nyuma y’intambara nta mushahara, nahagaze hamwe imvura yagwa sinanyeganyege, ibyo ‘Nabikoze kugira ngo ngaragaze ko ndi umusirikare utazwi. Ku Isi yose sinzi ko hari ushobora kubikora, ariko njyewe narabikoze’”.
Inkunga yose washaka gutera Mukunzi ngo yandike igitabo ke ihawe ikaze!
igihe.com


text:
mar.
15
mars
2011
ISOMO RYA MBERE
Umuhanuzi Izayi (Iz 55, 10-11)
Uhoraho avuze atya: 10Nk’uko imvura n’urubura bimanuka ku ijuru, ntibisubireyo bitabobeje ubutaka, bitabumejejeho imyaka kandi ngo biyikuze, ngo bihe umubibyi imbuto n’ifunguro rimutunga, 11ni na ko ijambo risohotse mu munwa wanjye: ritangarukaho amara masa ritarangije ugushaka kwanjye, ngo risohoze icyo naritumye.
ZABURI (Zab 34 (33),4-5,6-7,16-17,18-19)
Inyik/ Uhoraho akiza intungane amagorwa yazo yose.
Nimwogeze Uhoraho hamwe nanjye,
Twese hamwe turatire izina rye icyarimwe.
Nashakashatse Uhoraho, aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje Uhoraho aramwumva,
maze amuzahura mu magorwa ye yose.
Amaso y’Uhoraho ayahoza ku bantu b’intungane,
Amatwi ye agahora yitaye ku maganya yabo.
Uhoraho ashyamirana n’abagiranabi,
kugira ngo azimanganye ku isi icyatuma babibuka.
Intungane ziratabaza, Uhoraho akazumva,
maze akazikiza amagorwa yazo yose.
Uhoraho aba hafi y’abafite umutima washengutse,
akaramira abafite umutima wihebye.
IBANGONDIRIMBO RIBANZIRIZA IVANJILI (Rom 8,15)
Uragasingizwa Nyagasani, Mwana w’Imana Nzima!
Roho twahawe itugira abana bishingiwe kibyeyi,
igatuma dutera hejuru tuti «Abba ! Data!»
Uragasingizwa Nyagasani, Mwana w’Imana Nzima!
IVANJILI
Matayo (Mt 6, 7-15)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 7«Igihe musenga ntimugasukiranye amagambo nk’abatazi Imana, bibwira ko amagambo menshi ari yo atuma bumvwa neza. 8Ntimukagenze nka bo; kuko So azi neza icyo mukeneye, na mbere y’uko mukimusaba. 9Mwebwe rero mujye musenga mugira muti: Dawe uri mu ijuru, izina ryawe ryubahwe, 10Ubwami bwawe nibuze, icyo ushaka gikorwe mu nsi nk’uko gikorwa mu ijuru. 11Ifunguro ridutunga uriduhe none. 12Utubabarire ibicumuro byacu, nk’uko natwe tubabarira abaducumuyeho. 13Ntudutererane mu bitwoshya, ahubwo udukize ikibi. 14Koko nimubabarira abantu amakosa yabo, So wo mu Ijuru na We azabababarira ayanyu. 15Naho nimutababarira abantu, na So ntazabababarira amakosa yanyu.»


text:
Uburobyi
Uburobyi
Ubworozi bw’amafi n’uburobyi [1]
Kuva mu mwaka w’2000, umusaruro w’amafi wagiye wiyongera buhoro buhoro kugera mu mwaka wa 2004. Mu mwaka w ‘2005, umusaruro wagabanutseho gato. Mu gihe cyakurikiyeho, kuva mu mwaka wa 2006, kubera ko hakozwe ibikorwa byinshi bigamije kongera umusaruro w’amafi, umusaruro wagiye uzamuka buri mwaka ku buryo bukurikira: muri 2000 habonetse toni 6996, muri 2001 habonetse toni 7 308, muri 2002 habonetse toni 7 600, muri 2003 habonetse toni 7 600, muri 2004 habonetse toni 8 126, muri 2005 habonetse toni 8 089, muri 2006 habonetse toni 8 300, muri 2007 habonetse toni 8 900, muri 2008 habonetse toni 11 682, muri 2009 habonetse toni 10835
Imbonerahamwe igaragaza uko umusaruro w’amafi wagiye wiyongera 2000-2009:
Harwanyijwe isuri ku misozi yegereye ibiyaga, hashyizweho abarinzi b’ibiyaga na za komite zo kubungabunga uburobyi zigizwe n’abarobyi ubwabo, hatanzwe amahugurwa menshi n’ingendoshuri ku bakora umurimo w’uburobyi n’ubworozi bwo mu mazi bigamije kubongerera ubushobozi kugirango bashobore kuzamura umusaruro uturuka kuri uwo murimo.
Hakozwe inyigo yo gutunganya no gucunga neza ibiyaga 17 by’imbere mu gihugu. Inyigo yakozwe yagaragaje ko uburobyi bwonyine budashobora guhaza abaturarwanda ku mafi uko byagenda kose, akaba ariyo mpamvu u Rwanda rugomba gushyira ingufu nyinshi mu bworozi bw’amafi mu byuzi, mu bidendezi no mu bigobe by’ibiyaga mu buryo bushoboka bwose hakoreshejwe imbuto y’amafi nziza itanga umusaruro mwinshi kandi vuba. Ni muri urwo rwego hashyizweho ishami rya gatatu ry’Umushinga PAIGELAC rizakorera mu Ntara y’Amajyepfo n’iy’Iburengerazuba, rikazateza imbere by’umwihariko ubworozi bw’amafi mu byuzi no mu bidendezi muri izo ntara zombi.
Hakurikijwe iyo nyigo, haguzwe imbuto y’amafi ya Oreochromis niloticus (Tilapia nilotica) imu gihugu cya Uganda, ikaba yarakuwe mu kiyaga cya Albert.


text:
Rwanda | Kamonyi: Aho kotsa imyaka basigaye batanga ingwate y’umusaruro ngo babone inguzanyo
Abanyamuryango ba Koperative “Ubutabera bwunga” yo mu murenge wa Mugina, akarere ka Kamonyi, bahisemo gutanga umusaruro wabo ho ingwate mu kigo cy’imari, aho kugurisha imyaka ya bo ku giciro gito mu gihe cy’isarura, aho umusaruro uba ari mwinshi ku isoko.
Iyo koperative ihinga ibigori mu gishanga cya Kavunja, yahawe amahugurwa n’umushinga ugamije kongera umusaruro w’ubuhinzi mu karere ka Kamonyi (SAK); ku bijyanye no guhunika imyaka no gutanga ingwate y’umusaruro ngo babone inguzanyo y’amafaranga bakeneye batarinze bagurisha ku giciro gito.
Asobanura imikoranire yabo n’ikigo cy’imari, Hitimana Sylvestre, umuyobozi wa Koperative, avuga ko umuhinzi azana umusaruro akeneye kugwatiriza mu kigega bita « KAKUNI » cya Koperative ; uwo musaruro koperative ikawubika itegereje ko igiciro kiziyongera.
Mu gihe uwo musaruro ukiri muri KAKUNI, abanyamuryango koperative ibakira inguzanyo ingana na 2/3 by’amafaranga y’agaciro k’umusaruro yagwatirije, mu kigo cy’imari cya RIM; 1/3 akazagihabwa ari uko umusaruro wagurishijwe.
Nibasenge Dative, umwe mu banyamuryango, avuga ko iyo gahunda yo gutanga umusaruro ho ingwate yarinze abahinzi kugurisha umusaruro wa bo mu gihe cy’isarura. Ngo mbere wasangaga benshi mu bahinzi baratangaga umusaruro wa bo ku giciro gito kuko isarura rigera buri wese ariho ateze amafaranga.
Amahugurwa ku guhunika umusaruro no kuwutangwaho ingwate, yatanzwe na Caritas Rwanda, ubinyujije mu mushinga SAK ku nkunga y’umuryango w’ubumwe bw’ibihugu by’Uburayi. Uwo mushinga ukaba ugamije gutoza abaturage kubyaza umusaruro w’ubuhinzi agaciro, kuko wasangaga basarurira isoko, nyuma y’igihe gito bakaba bashonje.


text:
Rwanda | Intara y’amajyepfo : Amafaranga yari yahawe za CAPEC azishyurwe bidatinze
Iki cyifuzo cyagaragajwe n’abakozi bo muri MIGEPROF mu nama y’umunsi umwe bagiranye na ba Visi Meya bashinzwe ubukungu n’iterambere mu Turere tw’Intara y’amajyepfo, ndetse n’abanyamabanga nshingwabikorwa b’imirenge yo muri iyi ntara, bari bazanye n’abayobozi ba za sacco zikorera mu mirenge bayobora. Iyi nama yabereye mu cyumba cy’inama cya Procure d’accueil mu mujyi wa Butare kuri uyu wa 17 Nyakanga, 2012. Karekezi Alfred, umukozi... Read More


text:
Mu Karere ka Gasabo, Umurenge wa Kinyinya mu Kagali ka Kagugu umudugudu wa Gicikiza hari ikibazo cy’umugabo witwa Mporanyi Jean Nepomuscene uvuga ko yarenganyijwe nyuma yo kugura ubutaka bwo guturamo bukaza gufatirwa n’undi abwita ubwe.
Ubwo MAKURUKI yageraga aho uyu mugabo Mporanyi Jean Nepomuscene atuye yasanze umugore we n’abana bane batekeye hanze ndetse n’ibikoresho byo mu nzu byose birunze hanze bigaragara ko bari babasohoye mu nzu ndetse muri icyo gihe inzu y’uyu muryango bari barimo kuyisenya bahereye ku gipangu.
Mporanyi Jean Nepomscene avuga ko yaguze ubutaka muri 2013 n’uwitwa Kayitsinga Etienne wari ufite ubutaka yazunguyeho se witwa Semana Simon.
Ku cyangombwa cy’ubutaka hariho abantu 8 bari baraguze kuri ubwo butaka hakabaho n’ubutaka bw’ikigo cy’ishuli.
Uyu Kayitsinga ngo yari afite icyemezo cy’urukiko kimwemerera ko ari umuzungura wa se (Semana Simon) ariko nta cyangombwa cya burundu kiriho umwirondoro we afite.
Niyonizeye Bonavanture waguze ubutaka burimo ishuli yaje gufata inguzanyo ya Banki asaba Kayitsinga (uwo baguze) ko yamwishingira kuko ibyangombwa by’ubutaka byari bicyanditse kuri Kayitsinga.
Haje gutangwa inguzanyo ndetse hakorwa igenagaciro agwatiriza ibyumba by’ishuli, n’imbuga yaryo.
Niyonizeye yaje kubura ubwishyu Banki iza guteza cyamunara ingwate yari yaratanze.
Mporanyi yavuze ko yabajije Kayitsinga niba inzu ye itari mubyo bateza cyamunara, aramuhakanira amubwira ko inzu ye itarimo.
Mporanyi ngo yaje kujya kubaza banki iteza cyamunara niba ubutaka bwe butariho ngo yizezwa ko ntaburimo. Uyu mugabo avuga ko uwaguze mu cyamunara yasobanuriwe ko ubutaka bwe ari ishuli gusa ngo we ntabyumve.
Kayitsinga Etienne wagurishije bwa mbere ubu butaka akimara kumenya ko ubutaka butezwa Cyamunara buriho n’abandi yahise yihutira gutambamira icyo cyangombwa cy’ubutaka mu kigo gishinzwe umutungo kamere asaba ko mu byangombwa bizatangwa ari ishuli gusa kuko ahandi hagurishijwe ku bandi.
Uyu Mporanyi avuga ko yabonye akomeje kurenganywa akandikira Perezida wa Repubulika na Minisitiri w’ubutegetsi bw’igihugu bakaza kumusaba ko yarenganurwa n’akarere ka Gasabo gusa ngo akarere kakomeje kumutererana.
Mporanyi avuga ko kuri uyu wa Gatatu yatunguwe no kubona baje kumukuramo no kumusenyera, ati : “Twatunguwe no kubona ejo bampamagaye bati iwawe byacitse ibintu bamenaguye, umugore bamukubise, abana bari mu mapingo, nahise nza nsanga ibintu bashyize hanze, komanda wa polisi ashaka kunkubita gusa mubwira ko aturenganya kuko naguze inzego zose z’ubuyobozi zibizi, hari umuyobozi w’Umudugudu na gitifu w’Akagari. Bakubise umugore wanjye bashaka gutwara ibyangombwa by’ubutaka, bafashe ibintu byanjye babijugunya hanze ubu twaraye hanze ubuyobozi burebera.
Uyu mugabo avuga ko icyo asaba ari ukurenganurwa, agasubizwa ahantu he.
Twashatse kubaza Gashumba Emmanuel waguze ubutaka mu cyamunara, yatubwiye ko yaguze ubutaka tariki 20 Ugushyingo 2015 akabugura na Banki bityo adusaba ko ibindi twabibabaza umuhesha w’inkiko wamuhesheje ubwo butaka ari na we wasabye ko Mporanyi akurwamo n’inzego z’umutekano.
Niyonizeye Bonaventure watse inguzanyo ya Banki ubwo yubakaga icyahoze ari ikigo cye cy’amashuli abanza cya Bonaventure Foundation School, yavuze ko ishuli rye ryatse inguzanyo ubutaka bucyanditse kuri Kayitsinga Etienne kuko bari batarabona ibyangombwa bya burundu.
Yemeje ko Mporanyi yarenganye detse avuga ko mu igenagaciro ryakozwe harimo ishuli rigizwe n’ibyumba by’amashuli, ibiro n’ikibuga hatarimo umutungo wa Mporanyi, avuga kandi ko Gashumba Emmanuel arenganya Mporanyi yitwaje kuba amurusha ubushobozi.
Twagerageje kuvugana n’umuyobozi ushinzwe imibereho myiza y’abaturage mu karere ka Gasabo Nyirabahire Languida uvugwaho kuba yari afite gukemura iki kibazo mu nshingano ze ngo aduhe ibisobanuro kuri iki kibazo gusa ntibyadukundiye kugeza ubwo twandikaga iyi nkuru.
Abaje gusenya inzu ya Mporanyi bahereye ku gipangu
Ishuri ryahoze ryitwa Bonavanture Foundation School, Gashumba yarihinduriye izina nyuma yo kurigura
Mporanyi Jean Népomusene usaba kurenganurwa
Kwa mporanyi bari batekeye hanze ku karubanda
Mugemanyi Jean Paul
MAKURUKI.RW


text:
Kuri uyu wa Kane, tariki 19 Gicurasi 2016, Guverineri w’Intara y’Amajyaruguru, Bosenibamwe Aimé yakiriye mu biro bye Miss Rwanda 2016, Mutesi Jolly wari umugendereye ajyanywe no kumushimira uburyo yabashyikiye mu marushanwa barimo we na bagenzi be bahataniraga ikamba.
Miss Rwanda 2016, yaboneyeho kumusaba kuzakomeza kumushyigikira mu mishinga ye yose ijyanye n’ubukerarugendo ndetse n’ibindi bikorwa ateganya muri iyi minsi. Guverineri Bosenibamwe akaba yamwemereye ubwo bufasha, amwizeza ko atajya yanga gushyigikira urubyiruko rufite impano n’ubushake bwo gukora, cyane ko ibikorwa bye nabyo asanga bifitiye igihugu akamaro.
Muri uru ruzinduko, Miss Rwanda 2016 akaba yari aherekejwe na Umuhumuriza Usanane Samantha ukomoka mu Ntara y’Amajyaruguru, akaba nawe yari umwe mu bakobwa bahataniye ikamba rya Miss Rwanda 2016. Aba bakobwa kandi bari kumwe na Kagame Ishimwe Dieudonné ushinzwe gukurikirana ibikorwa bya Nyampinga w’u Rwanda.
Miss Mutesi Jolly n’abamuherekeje, aha bari mu biro bya Guverineri w’Intara y’Amajyaruguru
Nyuma yaho, Miss Mutesi Jolly yasuye abana b’abakobwa bakina umukino wo gusiganwa ku magare, ababwira ko umwana w’umukobwa afite ubushobozi kandi ntacyo atabasha gukora. Aha yafashe igare abereka ko nawe ashobora kugerageza kurinyonga. Yabahamirije ko abashyigikiye, abasaba gukomeza kwigirira icyizere.
Miss Mutesi Jolly yagiranye ibihe byiza n’abakobwa bakina umukino wo gusiganwa ku magare
Mu masaha y’igicamunsi, Miss Jolly yasuye abarwayi bo mu bitaro bya Ruhengeri yibanda cyane ku bitaro by’abana, aho yanabonanye n’abana bafite ikibazo cy’imirire mibi akaganira n’ubuyobozi bw’ibitaro kuri gahunda afite yo gukemura iki kibazo, bakaba batandukanye bemeranyijwe kuzagirana ubufatanye.
Miss Mutesi Jolly yasuye abana barwariye mu bitaro bya Ruhengeri, anasezerana ubufatanye n’ubuyobozi bwabyo
Nyuma kandi uyu mukobwa wambaye ikamba rya Miss Rwanda 2016, aherekejwe n’abakobwa barimo guhatanira ikamba rya miss CAVM 2016 basuye ubuvumo buri mu karere ka Musanze, muri gahunda arimo yo guteza imbere ubukerarugendo bushingiye ku benegihugu nk’uko biri muri gahunda yihaye.
Miss Jolly n’aba bakobwa basuye ubuvumo buba i Musanze, basobanurirwa amateka yabwo